ai4bharat/Pralekha huggingface dataset:
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਸ਼੍ਰੀ ਅਨੁਰਾਗ ਠਾਕੁਰ ਨੇ ਟੀਮ ਇੰਡੀਆ ਦੇ 65-ਐਥਲੀਟਾਂ ਵਾਲੇ ‘ਡੈਫਲੰਪਿਕਸ 2021’ ਦਲ ਨੂੰ ਵਿਦਾ ਤੋਂ ਪਹਿਲਾਂ ਗਰਮਜੋਸ਼ੀ ਭਰੀਆਂ ਸ਼ੁਭਕਾਮਨਾਵਾਂ ਦਿੱਤੀਆਂ
ਭਾਰਤ ਬਣੇਗਾ ਖੇਡ ਜਗਤ ਦੀ ਅਗਲੀ ਵੱਡੀ ਮਹਾਸ਼ਕਤੀ, ਚਾਹੇ ਉਹ ਓਲੰਪਿਕ ਹੋਵੇ, ਪੈਰਾਲੰਪਿਕ ਹੋਵੇ ਜਾਂ ਡੈਫਲੰਪਿਕਸ: ਸ਼੍ਰੀ ਅਨੁਰਾਗ ਠਾਕੁਰ
1 ਮਈ ਤੋਂ ਸ਼ੁਰੂ ਹੋਣ ਵਾਲੇ ‘ਡੈਫਲੰਪਿਕਸ 2021’ ਦੇ ਲਈ ਵਿਦਾ ਹੋਣ ਤੋਂ ਪਹਿਲਾਂ ਸੋਮਵਾਰ ਨੂੰ ਭਾਰਤੀ ਦਲ ਨੂੰ ਗਰਮਜੋਸ਼ੀ ਭਰੀਆਂ ਸ਼ੁਭਕਾਮਨਾਵਾਂ ਦਿੱਤੀਆਂ ਗਈਆਂ। ਕੇਂਦਰੀ ਯੁਵਾ ਮਾਮਲੇ ਤੇ ਖੇਡ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ, ਯੁਵਾ ਮਾਮਲੇ ਤੇ ਖੇਡ ਰਾਜ ਮੰਤਰੀ ਸ਼੍ਰੀ ਨਿਸਿਥ ਪ੍ਰਮਾਣਿਕ ਅਤੇ ਹੋਰ ਪਤਵੰਤੇ ਇਸ ਅਵਸਰ ‘ਤੇ ਮੌਜੂਦ ਸਨ।
ਬ੍ਰਾਜ਼ੀਲ ਦੇ ਕਾਕਸਿਯਾਸ ਡੋ ਸੁਲ ਵਿੱਚ ਹੋਣ ਵਾਲੇ ਡੈਫਲੰਪਿਕਸ ਵਿੱਚ ਭਾਰਤ ਦੇ ਕੁੱਲ 65 ਐਥਲੀਟ ਹਿੱਸਾ ਲੈਣਗੇ, ਅਤੇ ਇਸ ਦੇ ਨਾਲ ਹੀ ਇਹ ਭਾਰਤ ਦੇ ਵੱਲੋਂ ਡੈਫਲੰਪਿਕਸ ਵਿੱਚ ਹਿੱਸਾ ਲੈਣ ਵਾਲਾ ਹੁਣ ਤੱਕ ਦਾ ਸਭ ਤੋਂ ਵੱਡਾ ਤੇ ਸਭ ਤੋਂ ਯੁਵਾ ਦਲ ਹੋਵੇਗਾ। ਇਹ ਐਥਲੀਟ ਇਨ੍ਹਾਂ ਕੁੱਲ 11 ਖੇਡ ਮੁਕਾਬਲਿਆਂ ਵਿੱਚ ਹਿੱਸਾ ਲੈਣਗੇ: ਐਥਲੈਟਿਕਸ, ਬੈਡਮਿੰਟਨ, ਜੂਡੋ, ਗੋਲਫ, ਕਰਾਟੇ, ਸ਼ੂਟਿੰਗ, ਸਵਿਮਿੰਗ, ਟੈਨਿਸ, ਟੇਬਲ ਟੈਨਿਸ, ਤਾਈਕਵਾਂਡੋ ਅਤੇ ਕੁਸ਼ਤੀ। ਡੈਫਲੰਪਿਕਸ ਦਾ ਆਯੋਜਨ 1 ਮਈ ਤੋਂ 15 ਮਈ ਤੱਕ ਕੀਤਾ ਜਾਣਾ ਹੈ।
ਇਸ ਦਲ ਨੂੰ ਸ਼ੁਭਕਾਮਨਾਵਾਂ ਦਿੰਦੇ ਹੋਏ ਸ਼੍ਰੀ ਅਨੁਰਾਗ ਠਾਕੁਰ ਨੇ ਕਿਹਾ, ‘ਦੇਸ਼ ਦੇ ਸਾਰੇ ਲੋਕਾਂ ਦੇ ਵੱਲੋਂ ਮੈਂ ਨਾ ਸਿਰਫ ਆਪ ਸਭ ਨੂੰ ਸ਼ੁਭਕਾਮਨਾਵਾਂ ਦਿੰਦਾ ਹਾਂ, ਬਲਕਿ ਇਹ ਵੀ ਕਹਿਣਾ ਚਾਹੁੰਦਾ ਹਾਂ ਕਿ ਡੈਫਲੰਪਿਕਸ ਦੇ ਲਈ ਭਾਰਤ ਦਾ ਪ੍ਰਤੀਨਿਧੀਤਵ ਕਰਨ ਦੇ ਲਈ ਚੁਣੇ ਜਾਣ ਨਾਲ ਤੁਸੀਂ ਪਹਿਲਾਂ ਹੀ ਆਪਣੀ ਉਤਕ੍ਰਿਸ਼ਟ ਸਮਰੱਥਾ ਦਿਖਾ ਦਿੱਤੀ ਹੈ। ਕਿਉਂਕਿ ਇਹ ਸਭ ਤੋਂ ਵੱਡਾ ਦਲ ਹੈ, ਇਸ ਲਈ ਮੈਨੂੰ ਇਹ ਵੀ ਵਿਸ਼ਵਾਸ ਹੈ ਕਿ ਅਸੀਂ ਬ੍ਰਾਜ਼ੀਲ ਵਿੱਚ ਸਭ ਤੋਂ ਵੱਧ ਮੈਡਲ ਵੀ ਪ੍ਰਾਪਤ ਕਰਾਂਗੇ। ਭਾਰਤ ਖੇਡ ਜਗਤ ਦੀ ਅਗਲੀ ਵੱਡੀ ਮਹਾਸ਼ਕਤੀ ਬਣੇਗਾ, ਚਾਹੇ ਉਹ ਓਲੰਪਿਕ ਹੋਵੇ, ਪੈਰਾਲੰਪਿਕ ਹੋਵੇ ਜਾਂ ਡੈਫਲੰਪਿਕਸ। ਭਾਰਤ ਨੂੰ ਹੁਣ ਕੋਈ ਵੀ ਨਹੀਂ ਰੋਕ ਸਕਦਾ ਹੈ। ਇਹ ਸਦੀ ਸਾਡੀ ਹੈ ਅਤੇ ਅਸੀਂ ਖੇਡ ਦੇ ਸਾਰੇ ਮੈਦਾਨਾਂ ‘ਤੇ ਭਾਰਤ ਦਾ ਝੰਡਾ ਫਹਿਰਾਉਂਦੇ ਰਹਾਂਗੇ।’
ਕੇਂਦਰੀ ਮੰਤਰੀ ਨੇ ਆਲ ਇੰਡੀਆ ਸਪੋਰਟਸ ਕਾਉਂਸਿਲ ਫਾਰ ਦ ਡੈਫ  ਅਤੇ ਸਪੋਰਟਸ ਅਥਾਰਿਟੀ ਆਵ੍ ਇੰਡੀਆ  ਦੁਆਰਾ ਐਥਲੀਟਾਂ ਨੂੰ ਦਿੱਤੇ ਗਏ ਸਹਿਯੋਗ ਬਾਰੇ ਵੀ ਦੱਸਿਆ। ਉਨ੍ਹਾਂ ਨੇ ਕਿਹਾ, ‘ਏਆਈਐੱਸਸੀਡੀ ਅਤੇ ਸਾਈ ਦੋਵਾਂ ਨੇ ਹੀ ਐਥਲੀਟਾਂ ਨੂੰ ਬਹੁਤ ਸਹਿਯੋਗ ਦਿੱਤਾ ਹੈ। ਡੈਫਲੰਪਿਕਸ ਵਿੱਚ ਹਿੱਸਾ ਲੈਣ ਵਾਲੇ ਐਥਲੀਟਾਂ ਦੇ ਲਈ 30 ਦਿਨਾਂ ਨੈਸ਼ਨਲ ਕੋਚਿੰਗ ਕੈਂਪ ਦਾ ਆਯੋਜਨ ਸਾਈ ਦੇ ਸਾਰੇ ਕੇਂਦਰਾਂ ਵਿੱਚ ਕੀਤਾ ਗਿਆ ਸੀ। ਇਸ ਦੇ ਇਲਾਵਾ, ਸਾਈ ਨੇ ਐਥਲੀਟਾਂ ਦੇ ਲਈ ਕਿਟ ਦੇਣ, ਡੈਫਲੰਪਿਕਸ ਦੇ ਲਈ ਔਪਚਾਰਿਕ ਪੋਸ਼ਾਕ ਦੇ ਨਾਲ-ਨਾਲ ਉਨ੍ਹਾਂ ਦੇ ਰਹਿਣ, ਠਹਿਰਣ, ਭੋਜਨ ਅਤੇ ਟ੍ਰਾਂਸਪੋਰਟੇਸ਼ਨ ਜਿਹੀ ਹਰ ਚੀਜ਼ ਦੀ ਵਿਵਸਥਾ ਕੀਤੀ।’
ਇਹ ਜ਼ਿਕਰ ਕਰਦੇ ਹੋਏ ਕਿ ਇਹ ਦਲ ਭਾਰਤ ਦੇ ਨੌਜਵਾਨਾਂ ਨੂੰ ਕਿਸ ਪ੍ਰਕਾਰ ਦੀ ਪ੍ਰੇਰਣਾ ਪ੍ਰਦਾਨ ਕਰ ਸਕਦਾ ਹੈ, ਸ਼੍ਰੀ ਨਿਸਿਥ ਪ੍ਰਮਾਣਿਕ ਨੇ ਕਿਹਾ, “ਮਾਣਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਅਤੇ ਸਾਡੇ ਖੇਡ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਦੇ ਵਿਜ਼ਨ ਦੇ ਅਨੁਸਾਰ ਦੇਸ਼ ਵਿੱਚ ਸਪੋਰਟਸ ਈਕੋਸਿਸਟਮ ਲਗਾਤਾਰ ਵਿਕਸਿਤ ਹੋ ਰਿਹਾ ਹੈ। ਸਾਡੇ ਪ੍ਰਧਾਨ ਮੰਤਰੀ ਦਾ ‘ਚੀਅਰ ਫਾਰ ਇੰਡੀਆ’ ਦਾ ਸੱਦਾ ਗੇਮ-ਚੇਂਜਰ ਸਾਬਿਤ ਹੋਇਆ ਹੈ। ਚਾਹੇ ਓਲੰਪਿਕ ਹੋਵੇ, ਪੈਰਾਲੰਪਿਕ ਹੋਵੇ ਜਾਂ ਡੈਫਲੰਪਿਕਸ, ਭਾਰਤ ਖੇਡਾਂ ਵਿੱਚ ਸਭ ਤੋਂ ਵੱਧ ਗੌਰਵ ਹਾਸਲ ਕਰਨ ਦੇ ਲਈ ਹਮੇਸ਼ਾ ਪੂਰੀ ਤਰ੍ਹਾਂ ਨਾਲ ਤਿਆਰ ਰਿਹਾ ਹੈ।”
ਬ੍ਰਾਜ਼ੀਲ ਡੈਫਲੰਪਿਕਸ ਦਾ ਜ਼ਿਕਰ ਕਰਦੇ ਹੋਏ ਉਨ੍ਹਾਂ ਨੇ ਇਹ ਵੀ ਕਿਹਾ, ‘ਅਸੀਂ ਇਸ ਵਾਰ ਡੈਫਲੰਪਿਕਸ ਵਿੱਚ ਸਭ ਤੋਂ ਵੱਡਾ ਦਲ ਭੇਜਿਆ ਹੈ। ਤੁਸੀਂ ਪਹਿਲਾਂ ਤੋਂ ਹੀ ਭਾਰਤ ਦੇ ਨੌਜਵਾਨਾਂ ਦੇ ਲਈ ਇੱਕ ਵੱਡੀ ਪ੍ਰੇਰਣਾ ਬਣ ਚੁੱਕੇ ਹੋ। ਤੁਸੀਂ ਜਿਸ ਤਰ੍ਹਾਂ ਨਾਲ ਸਾਰੀਆਂ ਰੁਕਾਵਟਾਂ ਨੂੰ ਪਾਰ ਕੀਤਾ ਉਹ ਨਿਸ਼ਚਿਤ ਤੌਰ ‘ਤੇ ਜ਼ਿਕਰਯੋਗ ਹਨ। ਇਸ ਦੇ ਇਲਾਵਾ, ਜੋ ਮੈਂ ਦੇਖ ਪਾ ਰਿਹਾ ਹਾਂ, ਉਹ ਹੈ ਬ੍ਰਾਜ਼ੀਲ ਦੇ ਲਈ ਰਵਾਨਾ ਹੋਣ ਤੋਂ ਪਹਿਲਾਂ ਹੀ ਮੈਡਲ ਜਿੱਤਣ ਦੇ ਲਈ ਆਪ ਸਭ ਵਿੱਚ ਅਪਾਰ ਜਨੂੰਨ ਅਤੇ ਊਰਜਾ!’
ਭਾਰਤ ਨੇ ਸਾਲ 2017 ਵਿੱਚ ਤੁਰਕੀ ਵਿੱਚ ਆਯੋਜਿਤ ਕੀਤੇ ਗਏ ਪਿਛਲੇ ਡੈਫਲੰਪਿਕਸ ਵਿੱਚ 46 ਪ੍ਰਤੀਭਾਗੀਆਂ ਦਾ ਇੱਕ ਪ੍ਰਤੀਨਿਧੀਮੰਡਲ ਭੇਜਿਆ ਸੀ, ਜਿਸ ਨੇ ਕੁੱਲ 5 ਮੈਡਲ ਜਿੱਤੇ ਸਨ। ਇਨ੍ਹਾਂ ਵਿੱਚ 1 ਗੋਲਡ, 1 ਸਿਲਵਰ ਅਤੇ 3 ਕਾਂਸੀ ਦੇ ਮੈਡਲ ਸ਼ਾਮਲ ਸਨ।
ਭਾਰਤੀ ਦਲ ਬਾਰੇ ਵਿਸਤ੍ਰਿਤ ਜਾਣਕਾਰੀ ਪਾਉਣ ਦੇ ਲਈ ਇੱਤੇ ਕਲਿੱਕ ਕਰੋ
ਸੱਭਿਆਚਾਰ ਮੰਤਰਾਲਾ
ਸਰਕਾਰ ਨੇ ਗਾਂਧੀ ਸ਼ਾਂਤੀ ਪੁਰਸਕਾਰ 2020 ਲਈ ਨਾਮਜ਼ਦਗੀਆਂ ਪ੍ਰਾਪਤ ਕਰਨ ਦੀ ਅੰਤਿਮ ਮਿਤੀ 15.6.2020 ਤੱਕ ਵਧਾਈ
ਸੱਭਿਆਚਾਰ ਮੰਤਰਾਲਾ ਗਾਂਧੀ ਸ਼ਾਂਤੀ ਪੁਰਸਕਾਰ ਲਈ ਹਰ ਸਾਲ ਨਾਮਜ਼ਦਗੀਆਂ ਸੱਦਦਾ ਹੈ। ਗਾਂਧੀ ਸ਼ਾਂਤੀ ਪੁਰਸਕਾਰ ਲਈ ਨਾਮਜ਼ਦਗੀ ਭਾਰਤ ਸਰਕਾਰ ਦੇ ਸੱਭਿਆਚਾਰ ਮੰਤਰਾਲੇ ਦੀ ਵੈੱਬਸਾਈਟ : www.indiaculture.nic.in ਉੱਤੇ ਉਪਲਬਧ ਪ੍ਰਕਿਰਿਆ ਸੰਹਿਤਾ ਦੇ ਪ੍ਰਾਵਧਾਨਾਂ ਦੇ ਅਨੁਰੂਪ ਹੋਣ ਚਾਹੀਦਾ ਹੈ।
ਸਾਲ 2020 ਲਈ ਨਾਮਜ਼ਦਗੀਆਂ ਪ੍ਰਾਪਤ ਕਰਨ ਦੀ ਅੰਤਿਮ ਮਿਤੀ 30 ਅਪ੍ਰੈਲ , 2020 ਸੀ। ਦੇਸ਼ ਭਰ ਵਿੱਚ ਕੋਵਿਡ - 19 ਲੌਕਡਾਊਨ ਦੇ ਕਾਰਨ ਗਾਂਧੀ ਸ਼ਾਂਤੀ ਪੁਰਸਕਾਰ 2020 ਲਈ ਨਾਮਜ਼ਦਗੀਆਂ ਪ੍ਰਾਪਤ ਕਰਨ ਦੀ ਅੰਤਿਮ ਮਿਤੀ 15.6.2020 ਤੱਕ ਵਧਾ ਦਿੱਤੀ ਗਈ ਹੈ।
ਨਿਰਧਾਰਿਤ ਪ੍ਰਫ਼ਾਰਮੇ ਵਿੱਚ ਨਾਮਜ਼ਦਗੀ/ਸਿਫ਼ਾਰਸ਼/ ਮੇਲ/ਈ - ਮੇਲ ਜ਼ਰੀਏ ਨਿਮਲਿਖਿਤ ਨੂੰ ਭੇਜੀ ਜਾ ਸਕਦੀ ਹੈ :
ਸ਼੍ਰੀ ਨਿਰੁਪਮਾ ਕੋਟਰੂ , ਸੰਯੁਕਤ ਸਕੱਤਰ,
ਸੱਭਿਆਚਾਰ ਮੰਤਰਾਲਾ,
ਕਮਰਾ ਨੰਬਰ 334 - ਸੀ , ਸ਼ਾਸਤਰੀ ਭਵਨ , ਨਵੀਂ ਦਿਲੀ
ਟੈਲੀਫੈਕਸ ਨੰਬਰ - 011 - 23381198
ਈ - ਮੇਲ : jsmuseakad-culture[at]gov[dot]in
mdehuri.rgi[at]nic[dot]in
ਇਲੈਕਟ੍ਰੌਨਿਕਸ ਅਤੇ ਸੂਚਨਾ ਟੈਕਨੋਲੋਜੀ ਮੰਤਰਾਲਾ
ਆਈਟੀ ਮੰਤਰੀ ਸ਼੍ਰੀ ਅਸ਼ਵਿਨੀ ਵੈਸ਼ਣਵ ਅਤੇ ਇਲੈਕਟ੍ਰੌਨਿਕਸ ਤੇ ਆਈਟੀ ਰਾਜ ਮੰਤਰੀ ਸ਼੍ਰੀ ਰਾਜੀਵ ਚੰਦ੍ਰਸ਼ੇਖਰ ਕੱਲ “ਐਡਿਟਿਵ ਮੈਨੂਫੈਕਚਰਿੰਗ ਨਾਲ ਸੰਬੰਧਿਤ ਰਾਸ਼ਟਰੀ ਰਣਨੀਤੀ” ਨੂੰ ਜਾਰੀ ਕਰਨਗੇ
ਕੇਂਦਰੀ ਇਲੈਕਟ੍ਰੌਨਿਕਸ ਤੇ ਆਈਟੀ, ਸੰਚਾਰ ਤੇ ਰੇਲਵੇ ਮੰਤਰੀ ਸ਼੍ਰੀ ਅਸ਼ਵਿਨੀ ਵੈਸ਼ਣਵ ਅਤੇ ਇਲੈਕਟ੍ਰੌਨਿਕਸ ਤੇ ਆਈਟੀ ਅਤੇ ਕੌਸ਼ਲ ਵਿਕਾਸ ਤੇ ਉੱਦਮਤਾ ਰਾਜ ਮੰਤਰੀ ਸ਼੍ਰੀ ਰਾਜੀਵ ਚੰਦ੍ਰਸ਼ੇਖਰ ਅਗਲੀ ਪੀੜ੍ਹੀ ਦੇ ਡਿਜੀਟਲ ਮੈਨੂਫੈਕਚਰਿੰਗ ਦੀਆਂ ਜ਼ਰੂਰਤਾਂ ਨੂੰ ਪੂਰਾ ਕਰਨ ਅਤੇ ਸਥਾਨਕ ਉਦਯੋਗਾਂ ਦੀ ਤਾਤਕਾਲਿਕ ਰੁਕਾਵਾਟਾਂ ਨੂੰ ਦੂਰ ਕਰਨ ਦੇ ਲਈ ਕੱਲ“ਐਡਿਟਿਵ ਮੈਨੂਫੈਕਚਰਿੰਗ ਨਾਲ ਸੰਬੰਧਿਤ ਰਾਸ਼ਟਰੀ ਰਣਨੀਤੀ” ਨੂੰ ਜਾਰੀ ਕਰਨਗੇ। ਇਲੈਕਟ੍ਰੌਨਿਕਸ ਤੇ ਆਈਟੀ ਮੰਤਰਾਲੇ ਦੇ ਸਕੱਤਰ ਸ਼੍ਰੀ ਅਜੈ ਸਾਹਨੀ ਅਤੇ ਤੇਲੰਗਾਨਾ ਸਰਕਾਰ ਦੇ ਉਦਯੋਗ ਤੇ ਵਣਜਕ ਅਤੇ ਸੂਚਨਾ ਟੈਕਨੋਲੋਜੀ ਵਿਭਾਗ ਦੇ ਪ੍ਰਮੁੱਖ ਸਕੱਤਰ ਸ਼੍ਰੀ ਜਯੇਸ਼ ਰੰਜਨ ਇਸ ਪ੍ਰੋਗਰਾਮ ਵਿੱਚ ਇਲੈਕਟ੍ਰੌਨਿਕਸ ਤੇ ਆਈਟੀ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀਆਂ ਨਾਲ ਸ਼ਾਮਲ ਹੋਣਗੇ।
ਐਡਿਟਿਵ ਮੈਨੂਫੈਕਚਰਿੰਗ  ਵਿੱਚ ਡਿਜੀਟਲ ਪ੍ਰਕਿਰਿਆਵਾਂ, ਸੰਚਾਰ, ਇਮੇਜਿੰਗ, ਆਰਕੀਟੈਕਚਰ ਅਤੇ ਇੰਜੀਨੀਅਰਿੰਗ ਦੇ ਜ਼ਰੀਏ ਭਾਰਤ ਦੇ ਨਿਰਮਾਣ ਅਤੇ ਉਦਯੋਗਿਕ ਉਤਪਾਦਨ ਨਾਲ ਸੰਬੰਧਿਤ ਪਰਿਦ੍ਰਿਸ਼ ਵਿੱਚ ਕ੍ਰਾਂਤੀਕਾਰੀ ਬਦਲਾਅ ਲਿਆਉਣ ਦੀ ਅਪਾਰ ਸਮਰੱਥਾ ਹੈ। ਇਲੈਕਟ੍ਰੌਨਿਕਸ ਤੇ ਆਈਟੀ ਮੰਤਰਾਲੇ ਦੁਆਰਾ ਇਸ ਰਣਨੀਤੀ ਨੂੰ ਜਾਰੀ ਕੀਤੇ ਜਾਣ ਦੇ ਬਾਅਦ ਇਨੋਵੇਸ਼ਨ ਅਤੇ ਰਿਸਰਚ ਤੇ ਵਿਕਾਸ ਨਾਲ ਜੁੜੇ ਈਕੋਸਿਸਟਮ ਨੂੰ ਪੀਪੀਪੀ ਮੋਡ ਵਿੱਚ ਪ੍ਰੋਤਸਾਹਿਤ ਕੀਤਾ ਜਾਵੇਗਾ ਤਾਕਿ ਇਲੈਕਟ੍ਰੌਨਿਕਸ, ਫੋਟੋਨਿਕਸ, ਮੈਡੀਕਲ ਉਪਕਰਣ, ਐਗਰੋ ਐਂਡ ਫੂਡ ਪ੍ਰੋਸੈਸਿੰਗ ਆਦਿ ਸਮੇਤ ਵਿਭਿੰਨ ਖੇਤਰਾਂ ਦੇ ਵਿਸ਼ਾਲ ਘਰੇਲੂ ਤੇ ਅੰਤਰਰਾਸ਼ਟਰੀ ਬਜ਼ਾਰ ਦੇ ਲਈ ਐਡਿਟਿਵ ਮੈਨੂਫੈਕਚਰਿੰਗ  ਗ੍ਰੇਡ ਸਮੱਗਰੀਆਂ, ਥ੍ਰੀ-ਡੀ ਪ੍ਰਿੰਟਰ ਮਸ਼ੀਨਾਂ ਅਤੇ ਮੁਦ੍ਰਿਤ ਸਵਦੇਸ਼ੀ ਉਤਪਾਦਾਂ ਨੂੰ ਵਿਕਸਿਤ ਕਰਨ ਲਈ ਰਿਸਰਚ ਸੰਬੰਧੀ ਗਿਆਨ ਦੇ ਮੌਜੂਦਾ ਅਧਾਰ ਵਿੱਚ ਬਦਲਾਅ ਲਿਆਂਦਾ ਜਾ ਸਕੇ।
ਖੇਤੀਬਾੜੀ ਮੰਤਰਾਲਾ
ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਵਿਭਾਗ ਕੱਲ੍ਹ ‘ਰਬੀ ਮੁਹਿੰਮ ਲਈ ਖੇਤੀਬਾੜੀ’ ‘ਤੇ ਇੱਕ ਰੋਜ਼ਾ ਰਾਸ਼ਟਰੀ ਸੰਮਲੇਨ ਦਾ ਆਯੋਜਨ ਕਰ ਰਿਹਾ ਹੈ
ਖੇਤੀਬਾੜੀ ਅਤੇ ਕਿਸਾਨ ਭਲਾਈ ਵਿਭਾਗ 26 ਸਤੰਬਰ, 2023 ਨੂੰ ਸਕੱਤਰ  ਦੀ ਪ੍ਰਧਾਨਗੀ ਵਿੱਚ ਨਵੀਂ ਦਿੱਲੀ ਵਿੱਚ ‘ਰਬੀ ਮੁਹਿੰਮ ਦੇ ਲਈ ਖੇਤੀਬਾੜੀ’ ਵਿਸ਼ੇ ‘ਤੇ ਇੱਕ ਰੋਜ਼ਾ ਰਾਸ਼ਟਰੀ ਸੰਮੇਲਨ ਦਾ ਆਯੋਜਨ ਕਰ ਰਿਹਾ ਹੈ। ਸੰਮੇਲਨ ਵਿੱਚ ਮੰਤਰਾਲਿਆਂ, ਰਾਜਾਂ, ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ, ਸੰਗਠਨਾਂ ਦੇ ਅਧਿਕਾਰੀ ਅਤੇ ਵੱਖ-ਵੱਖ ਵਿਸ਼ਿਆਂ ਦੇ ਮਾਹਿਰ ਹਿੱਸਾ ਲੈਣਗੇ। ਸੱਕਤਰ  ਅਤੇ ਸਕੱਤਰ  ਸੰਮੇਲਨ ਨੂੰ ਸੰਬੋਧਨ ਕਰਨਗੇ। ਡਾ. ਅਸ਼ੋਕ ਗੁਲਾਟੀ ‘ਉਤਪਾਦਨ ਕੇਂਦ੍ਰਿਤ ਤੋਂ ਖਾਦ ਪ੍ਰਣਾਲੀ ਦ੍ਰਿਸ਼ਟੀਕੋਣ ਵੱਲ’ ਵਿਸ਼ੇ ‘ਤੇ ਅਤੇ ਡਾ. ਹਰੀਸ਼ ਦਾਮੋਦਰਨ ‘ਗ੍ਰੀਨ ਕ੍ਰਾਂਤੀ 1.0 ਤੋਂ ਗ੍ਰੀਨ ਕ੍ਰਾਂਤੀ 2.0’ ਵਿਸ਼ੇ ‘ਤੇ ਮੁੱਖ ਭਾਸ਼ਣ ਦੇਣਗੇ।
ਸੰਮੇਲਨ ਸਹਿਭਾਗੀ ਫਾਰਮੈਟ ਵਿੱਚ ਆਯੋਜਿਤ ਕੀਤਾ ਜਾਵੇਗਾ, ਜਿਸ ਵਿੱਚ ਚਿੰਨ੍ਹਿਤ ਕੀਤੇ ਗਏ ਵਿਸ਼ਿਆਂ ‘ਤੇ ਪੈਨਲ ਚਰਚਾ ਸ਼ਾਮਲ ਹੋਵੇਗੀ।
1. ਜਲਵਾਯੂ ਅਨੁਕੂਲ ਖੇਤੀ ਅਤੇ ਆਧੁਨਿਕੀਕਰਨ
2. ਖਾਦ ਖੇਤਰ ਵਿੱਚ ਉਪਲਬਧਤਾ ਅਤੇ ਇਨੋਵੇਸ਼ਨ
3. ਰਬੀ ਦੌਰਾਨ ਦਾਲਾਂ, ਮੱਕੀ ਅਤੇ ਤੇਲ ਦੇ ਬੀਜਾਂ ਦੀ ਰਣਨੀਤੀ
4. ਖੇਤੀਬਾੜੀ ਵਿੱਚ ਡਿਜੀਟਲ ਟੈਕਨੋਲੋਜੀ, ਜਿਸ ਵਿੱਚ ਰਾਜ ਸਰਕਾਰਾਂ ਅਤੇ ਕੇਂਦਰੀ ਮੰਤਰਾਲਿਆਂ ਦੇ ਅਧਿਕਾਰੀ ਅਤੇ ਮਾਹਿਰ; ਉਪਯੋਗੀ ਅਤੇ ਨਤੀਜਾਮੁਖੀ ਭਾਗੀਦਾਰੀ ਅਤੇ ਚਰਚਾ ਲਈ ਸ਼ਾਮਲ ਹੋਣਗੇ।
ਕਬਾਇਲੀ ਮਾਮਲੇ ਮੰਤਰਾਲਾ
ਸ਼੍ਰੀ ਅਮਿਤ ਸ਼ਾਹ ਕੱਲ੍ਹ ਨਵੀਂ ਦਿੱਲੀ ਵਿੱਚ ਰਾਸ਼ਟਰੀ ਕਬਾਇਲੀ ਖੋਜ ਸੰਸਥਾਨ  ਦਾ ਉਦਘਾਟਨ ਕਰਨਗੇ
ਐੱਨਟੀਆਰਆਈ ਕਬਾਇਲੀ ਵਿਰਾਸਤ ਅਤੇ ਸੰਸਕ੍ਰਿਤੀ ਦੇ ਵਿਕਾਸ ਅਤੇ ਸੰਭਾਲ ਲਈ ਪ੍ਰਮੁੱਖ ਰਾਸ਼ਟਰੀ ਸੰਸਥਾਨ ਅਤੇ ਕਬਾਇਲੀ ਖੋਜ ਦਾ ਮੁੱਖ ਕੇਂਦਰ ਹੋਵੇਗਾ
ਦੇਸ਼ ਭਰ ਦੇ 100 ਤੋਂ ਅਧਿਕ ਆਦਿਵਾਸੀ ਕਾਰੀਗਰ ਅਤੇ ਆਦਿਵਾਸੀ ਨ੍ਰਿਤ ਕਲਾਕਾਰ ਆਪਣੇ ਸਵਦੇਸ਼ੀ ਉਤਪਾਦਾਂ ਅਤੇ ਨ੍ਰਿਤ ਦਾ ਪ੍ਰਦਰਸ਼ਨ ਕਰਨਗੇ
ਕਬਾਇਲੀ ਮਾਮਲੇ ਮੰਤਰਾਲੇ ਦੁਆਰਾ ਆਜ਼ਾਦੀ ਕਾ ਅੰਮ੍ਰਿਤ ਮਹੋਤਸਵ ਸਮਾਰੋਹ ਦੇ ਇੱਕ ਹਿੱਸੇ ਦੇ ਰੂਪ ਵਿੱਚ ਗ੍ਰਹਿ ਅਤੇ ਸਹਿਕਾਰਿਤਾ ਮੰਤਰੀ ਸ਼੍ਰੀ ਅਮਿਤ ਸ਼ਾਹ 7 ਜੂਨ 2022 ਨੂੰ ਨਵੀਂ ਦਿੱਲੀ ਵਿੱਚ ਰਾਸ਼ਟਰੀ ਕਬਾਇਲੀ ਖੋਜ ਸੰਸਥਾਨ  ਦਾ ਉਦਘਾਟਨ ਕਰਨਗੇ।
ਐੱਨਟੀਆਰਆਈ ਰਾਸ਼ਟਰੀ ਪੱਧਰ ਦਾ ਇੱਕ ਪ੍ਰਮੁੱਖ ਸੰਸਥਾਨ ਹੋਵੇਗਾ ਅਤੇ ਅਕਾਦਮਿਕ, ਕਾਰਜਕਾਰੀ ਅਤੇ ਵਿਧਾਨਿਕ ਖੇਤਰਾਂ ਵਿੱਚ ਕਬਾਇਲੀ ਚਿੰਤਾਵਾਂ, ਮੁੱਦਿਆਂ ਅਤੇ ਮਾਮਲਿਆਂ ਦਾ ਮੁੱਖ ਕੇਂਦਰ ਬਣ ਜਾਵੇਗਾ। ਇਹ ਪ੍ਰਤਿਸ਼ਠਿਤ ਖੋਜ ਸੰਸਥਾਨਾਂ, ਯੂਨੀਵਰਸਿਟੀਆਂ, ਸੰਗਠਨਾਂ ਦੇ ਨਾਲ-ਨਾਲ ਵਿੱਦਿਅਕ ਸੰਸਥਾਵਾਂ ਅਤੇ ਸੰਸਾਧਨ ਕੇਂਦਰਾਂ ਦੇ ਨਾਲ ਸਹਿਯੋਗ ਅਤੇ ਨੈਟਵਰਕ ਸਥਾਪਤ ਕਰੇਗਾ। ਇਹ ਕਬਾਇਲੀ ਖੋਜ ਸੰਸਥਾਨਾਂ , ਉਤਕ੍ਰਿਸ਼ਟਤਾ ਕੇਂਦਰ , ਐੱਨਐੱਫਐੱਸ ਦੇ ਸੋਧ ਵਿਦਵਾਨਾਂ ਦੇ ਪ੍ਰੋਜੈਕਟਾਂ ਦੀ ਨਿਗਰਾਨੀ ਕਰੇਗਾ ਅਤੇ ਖੋਜ ਅਤੇ ਟ੍ਰੇਨਿੰਗ ਦੀ ਗੁਣਵੱਤਾ ਵਿੱਚ ਸੁਧਾਰ ਲਈ ਮਾਪਦੰਡ ਸਥਾਪਿਤ ਕਰੇਗਾ।
ਇਸ ਦਾ ਹੋਰ ਗਤੀਵਿਧੀਆਂ ਵਿੱਚ ਕਬਾਇਲੀ ਮਾਮਲੇ ਦੇ ਮੰਤਰਾਲੇ ਦੇ ਨਾਲ-ਨਾਲ ਰਾਜ ਕਲਿਆਣ ਵਿਭਾਗਾਂ ਨੂੰ ਨੀਤੀਗਤ ਸਹਿਯੋਗ ਪ੍ਰਦਾਨ ਕਰਨਾ, ਕਬਾਇਲੀ ਜੀਵਨ ਸ਼ੈਲੀ ਦੇ ਸਮਾਜਿਕ-ਅਰਥਿਕ ਪਹਿਲੂਆਂ ਵਿੱਚ ਸੁਧਾਰ ਜਾਂ ਮਦਦ ਕਰਨ ਵਾਲੇ ਅਧਿਐਨ ਅਤੇ ਪ੍ਰੋਗਰਾਮ ਨੂੰ ਤਿਆਰ ਕਰਨਾ ਪੀਐੱਮਏਏਜੀਵਾਈ ਦੇ ਡੇਟਾਬੇਸ ਦਾ ਨਿਰਮਾਣ ਅਤੇ ਰੱਖ-ਰਖਾਅ ਕਰਨਾ, ਕਬਾਇਲੀ ਮਿਊਜ਼ੀਅਮ ਦੀ ਸਥਾਪਨਾ ਅਤੇ ਉਸ ਦੇ ਸੰਚਾਲਨ ਅਤੇ ਇੱਕ ਛੱਤਰੀ ਦੇ ਹੇਠਾ ਭਾਰਤ ਦੀ ਖੁਸ਼ਹਾਲ ਕਬਾਇਲੀ ਸੱਭਿਆਚਾਰ ਵਿਰਾਸਤ ਨੂੰ ਪ੍ਰਦਰਸ਼ਿਤ ਕਰਨ ਲਈ ਦਿਸ਼ਾ-ਨਿਰਦੇਸ਼ ਪ੍ਰਦਾਨ ਕਰਨਾ ਸ਼ਾਮਲ ਹੈ।
ਇਸ ਅਵਸਰ ਤੇ ਕਬਾਇਲੀ ਮਾਮਲੇ ਦੇ ਮੰਤਰੀ ਸ਼੍ਰੀ ਅਰਜੁਨ ਮੁੰਡਾ, ਕਾਨੂੰਨ ਅਤੇ ਨਿਆਂ ਮੰਤਰੀ ਸ਼੍ਰੀ ਕਿਰੇਨ ਰਿਜਿਜੂ, ਕਬਾਇਲੀ ਮਾਮਲੇ ਦੀ ਰਾਜ ਮੰਤਰੀ ਸ਼੍ਰੀਮਤੀ ਰੇਣੁਕਾ ਸਿੰਘ ਸਰੂਤਾ, ਕਬਾਇਲੀ ਮਾਮਲੇ ਦੇ ਰਾਜ ਮੰਤਰੀ ਸ਼੍ਰੀ ਬਿਸ਼ਵੇਸ਼ਵਰ ਟੁਡੂ, ਘੱਟ ਗਿਣਤੀ ਮਾਮਲੇ ਦੇ ਰਾਜ ਮੰਤਰੀ ਸ਼੍ਰੀ ਜੌਨ ਬਾਰਲਾ ਤੇ ਗ੍ਰਾਮੀਣ ਵਿਕਾਸ ਅਤੇ ਇਸਪਾਤ ਰਾਜ ਮੰਤਰੀ ਸ਼੍ਰੀ ਫੱਗਨ ਸਿੰਘ ਕੁਲਸਤੇ ਅਤੇ ਹੋਰ ਮੰਨੇ-ਪ੍ਰਮੰਨੇ ਵਿਅਕਤੀ ਵੀ ਮੌਜੂਦ ਰਹਿਣਗੇ।
ਪ੍ਰਧਾਨ ਮੰਤਰੀ ਦੀ ਅਗਵਾਈ ਹੇਠ ਕਬਾਇਲੀ ਮਾਮਲੇ ਦੇ ਮੰਤਰਾਲੇ ਦੀ ਉਪਲਬਧੀਆਂ ਨੂੰ ਪ੍ਰਦਰਸ਼ਿਤ ਕਰਨ ਵਾਲੀ ਇੱਕ ਪ੍ਰਦਰਸ਼ਨੀ ਲਗਾਈ ਜਾਵੇਗੀ। ਦੇਸ਼ ਭਰ ਦੇ 100 ਤੋਂ ਅਧਿਕ ਆਦਿਵਾਸੀ ਕਾਰੀਗਰ ਅਤੇ ਆਦਿਵਾਸੀ ਨ੍ਰਿਤ ਕਲਾਕਾਰ ਆਪਣੇ ਸਵਦੇਸ਼ੀ ਉਤਪਾਦਾਂ ਤੇ ਕਲਾਵਾਂ ਦਾ ਪ੍ਰਦਰਸ਼ਨ ਕਰਨਗੇ।
ਇਸ ਪ੍ਰੋਗਰਾਮ ਦਾ ਫੇਸਬੁਕ, ਟਵਿਟ ਅਤੇ ਹੋਰ ਸੋਸ਼ਲ ਮੀਡੀਆ ਪਲੈਟਫਾਰਮ ‘ਤੇ ਸਿੱਧਾ ਪ੍ਰਸਾਰਣ ਕੀਤਾ ਜਾਵੇਗਾ। ਪ੍ਰਦਰਸ਼ਨੀ ਦੁਪਹਿਰ 2 ਵਜੇ ਤੋਂ ਜਨਤਾ ਲਈ ਖੁੱਲ੍ਹੇਗੀ ਅਤੇ ਸ਼ਾਮ 6 ਵਜੇ ਆਦਿਵਾਸੀ ਕਲਾਕਾਰ ਨ੍ਰਿਤ ਪੇਸ਼ ਕਰਨਗੇ।
ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਨੇ ਮੀਡੀਆ ਸੰਗਠਨਾਂ ਨੂੰ ਮਹੱਤਵਪੂਰਨ ਸਿਹਤ ਮੁੱਦਿਆਂ 'ਤੇ ਜਾਗਰੂਕਤਾ ਮੁਹਿੰਮਾਂ ਚਲਾਉਣ ਦਾ ਸੱਦਾ ਦਿੱਤਾ
ਵੈਕਸੀਨ ਦੇ ਫਾਇਦਿਆਂ ਬਾਰੇ ਲੋਕਾਂ ਵਿੱਚ ਜਾਗਰੂਕਤਾ ਪੈਦਾ ਕਰਨ ਦੀ ਲੋੜ : ਉਪ ਰਾਸ਼ਟਰਪਤੀ
ਸੀਐੱਸਆਰ ਕੰਪਨੀਆਂ ਨੂੰ ਸਮਾਜ ਨੂੰ ਵਾਪਸ ਦੇਣ ਦਾ ਇੱਕ ਸ਼ਾਨਦਾਰ ਮੌਕਾ ਦਿੰਦਾ ਹੈ: ਉਪ ਰਾਸ਼ਟਰਪਤੀ
ਉਪ ਰਾਸ਼ਟਰਪਤੀ ਨੇ ਦਸਤਾਵੇਜ਼ੀ 'ਸੰਜੀਵਨੀ: ਦ ਜਰਨੀ' ਦਾ ਉਦਘਾਟਨ ਕੀਤਾ
ਉਪ ਰਾਸ਼ਟਰਪਤੀ, ਸ਼੍ਰੀ ਐੱਮ. ਵੈਂਕਈਆ ਨਾਇਡੂ ਨੇ ਅੱਜ ਕਿਹਾ ਕਿ ਮੀਡੀਆ ਸੰਸਥਾਵਾਂ ਸਿਹਤ ਨਾਲ ਸਬੰਧਿਤ ਵੱਖ-ਵੱਖ ਮੁੱਦਿਆਂ ਦੇ ਮਹੱਤਵ ਬਾਰੇ ਜਾਗਰੂਕਤਾ ਫੈਲਾਉਣ ਲਈ ਵਧੇਰੇ ਸਰਗਰਮ ਭੂਮਿਕਾ ਨਿਭਾ ਸਕਦੀਆਂ ਹਨ। ਉਨ੍ਹਾਂ ਮੀਡੀਆ ਸੰਸਥਾਵਾਂ ਨੂੰ ਲੋਕਾਂ ਨੂੰ ਜਾਗਰੂਕ ਕਰਨ ਲਈ ਵੱਖ-ਵੱਖ ਅਹਿਮ ਸਿਹਤ ਮੁੱਦਿਆਂ 'ਤੇ ਜਾਗਰੂਕਤਾ ਮੁਹਿੰਮਾਂ ਚਲਾਉਣ ਦਾ ਸੱਦਾ ਦਿੱਤਾ।
ਉਪ ਰਾਸ਼ਟਰਪਤੀ, ਸ਼੍ਰੀ ਐੱਮ. ਵੈਂਕਈਆ ਨਾਇਡੂ ਦਸਤਾਵੇਜ਼ੀ 'ਸੰਜੀਵਨੀ: ਦ ਜਰਨੀ' ਦਾ ਉਦਘਾਟਨ ਕਰ ਰਹੇ ਸਨ, ਜੋ ਨੈੱਟਵਰਕ 18 ਅਤੇ ਫੈਡਰਲ ਬੈਂਕ ਦੀ ਮੁਹਿੰਮ ‘ਸੰਜੀਵਨੀ: ਏ ਸ਼ੌਟ ਆਵ੍ ਲਾਈਫ’ ਨੂੰ ਸ਼ਾਮਲ ਕਰਦੀ ਹੈ ਜਿਸ ਦਾ ਉਦੇਸ਼ ਜਾਗਰੂਕਤਾ ਫੈਲਾਉਣਾ ਅਤੇ ਵੈਕਸੀਨ ਸਬੰਧੀ ਹਿਚਕਿਚਾਹਟ ਨੂੰ ਦੂਰ ਕਰਨਾ ਹੈ।
ਟੀਕਾਕਰਣ ਦੀ ਮਹੱਤਤਾ 'ਤੇ ਜ਼ੋਰ ਦਿੰਦੇ ਹੋਏ ਸ਼੍ਰੀ ਨਾਇਡੂ ਨੇ ਕਿਹਾ, "ਟੀਕਾਕਰਣ ਬਹੁਤ ਸਾਰੀਆਂ ਜਾਨਲੇਵਾ ਬਿਮਾਰੀਆਂ ਨੂੰ ਰੋਕਣ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਉਂਦਾ ਹੈ। ਇਸ ਲਈ, ਖਾਸ ਕਰਕੇ ਗ੍ਰਾਮੀਣ ਖੇਤਰਾਂ ਵਿੱਚ, ਟੀਕਿਆਂ ਦੇ ਲਾਭਾਂ ਬਾਰੇ ਜਨਤਕ ਜਾਗਰੂਕਤਾ ਪੈਦਾ ਕਰਨ 'ਤੇ ਧਿਆਨ ਦਿੱਤਾ ਜਾਣਾ ਚਾਹੀਦਾ ਹੈ।"
ਸ਼੍ਰੀ ਨਾਇਡੂ ਨੇ ਭਾਰਤ ਵਿੱਚ ਹੁਣ ਤੱਕ ਕੋਵਿਡ-19 ਵੈਕਸੀਨ ਦੀਆਂ 183 ਕਰੋੜ ਤੋਂ ਵੱਧ ਖੁਰਾਕਾਂ ਦੇਣ ਵਿੱਚ ਸਮੂਹਿਕ ਯਤਨਾਂ ਲਈ ਸਰਕਾਰ, ਸਿਹਤ ਸੰਭਾਲ਼ ਕਰਮਚਾਰੀਆਂ ਅਤੇ ਨਾਗਰਿਕਾਂ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਨੇ ਉਨ੍ਹਾਂ ਲੋਕਾਂ ਨੂੰ ਅਪੀਲ ਕੀਤੀ ਜਿਨ੍ਹਾਂ ਨੇ ਅਜੇ ਤੱਕ ਟੀਕਾਕਰਣ ਨਹੀਂ ਕਰਾਇਆ ਹੈ ਕਿ ਉਹ ਟੀਕਾਕਰਣ ਤੋਂ ਸੰਕੋਚ ਨਾ ਕਰਨ ਅਤੇ ਟੀਕਾਕਰਣ ਕਰਵਾਉਣ।
ਕਾਰਪੋਰੇਟ ਸਮਾਜਿਕ ਜ਼ਿੰਮੇਦਾਰੀ ਦੇ ਮਹੱਤਵ ਨੂੰ ਰੇਖਾਂਕਿਤ ਕਰਦੇ ਹੋਏ ਸ਼੍ਰੀ ਨਾਇਡੂ ਨੇ ਕਿਹਾ ਕਿ ਸੀਐੱਸਆਰ ਕੰਪਨੀਆਂ ਨੂੰ ਸਮਾਜ ਨੂੰ ਵਾਪਸ ਦੇਣ ਦਾ ਇੱਕ ਸ਼ਾਨਦਾਰ ਮੌਕਾ ਪ੍ਰਦਾਨ ਕਰਦਾ ਹੈ। ਉਨ੍ਹਾਂ ਕਿਹਾ ਕਿ ਸੀਐੱਸਆਰ ਸਿਰਫ਼ ਦਾਨ ਜਾਂ ਪਰਉਪਕਾਰ ਨਹੀਂ ਹੈ ਸਗੋਂ ਲੋਕਾਂ ਦੇ ਜੀਵਨ ਵਿੱਚ ਬਦਲਾਅ ਲਿਆਉਣ ਦੀ ਜ਼ਿੰਮੇਦਾਰੀ ਹੈ।
ਇਸ ਮੌਕੇ ’ਤੇ ਚੀਫ ਕੰਟੈਂਟ ਅਫ਼ਸਰ ਸ਼੍ਰੀ ਸੰਤੋਸ਼ ਮੇਨਨ, ਮੁੱਖ ਕਾਰਜਕਾਰੀ ਅਧਿਕਾਰੀ , ਨੈੱਟਵਰਕ 18 ਡਿਜੀਟਲ ਸ਼੍ਰੀ ਪੁਨੀਤ ਸਿੰਘਵੀ, ਮੈਨੇਜਿੰਗ ਐਡੀਟਰ, ਸੀਐੱਨਬੀਸੀ ਟੀਵੀ 18, ਸ਼੍ਰੀਮਤੀ ਸ਼ੀਰੀਨ ਭਾਨ, ਮੈਨੇਜਿੰਗ ਐਡੀਟਰ, ਸਪੈਸ਼ਲ ਪ੍ਰੋਜੈਕਟਸ ਨੈੱਟਵਰਕ 18 ਸ਼੍ਰੀ ਆਨੰਦ ਨਰਸਿਮਹਨ, ਨੈੱਟਵਰਕ 18 ਅਤੇ ਫੈਡਰਲ ਬੈਂਕ ਦੇ ਸੀਨੀਅਰ ਐਗਜ਼ੀਕਿਊਟਿਵ ਅਤੇ ਹੋਰ ਮੌਜੂਦ ਸਨ।
ਆਯੂਸ਼
ਦੇਸ਼-ਵਿਆਪੀ “ਆਯੁਸ਼ ਕੋਵਿਡ-19 ਕਾਊਂਸਲਿੰਗ ਹੈਲਪ ਲਾਇਨ” ਦੀ ਸ਼ੁਰੁਆਤ
ਆਯੁਸ਼ ਮੰਤਰਾਲਾ ਨੇ ਇਕ ਸਮਰਪਿਤ ਸਮੂਹਿਕ ਹੈਲਪਲਾਈਨ ਸ਼ੁਰੂ ਕੀਤੀ ਹੈ। ਇਸ ਰਾਹੀਂ ਕੋਵਿਡ-19 ਦੀਆਂ ਚੁਣੌਤੀਆਂ ਦੇ ਹੱਲ ਲਈ ਆਯੁਸ਼ ਆਧਾਰਿਤ ਸੁਝਾਅ ਦੱਸੇ ਜਾਣਗੇ । ਇਸਦਾ ਟੋਲ - ਫ੍ਰੀ ਨੰਬਰ 14443 ਹੈ । ਇਹ ਹੈਲਪਲਾਈਨ ਪੂਰੇ ਦੇਸ਼ ’ਚ ਸ਼ੁਰੂ ਹੋ ਗਈ ਹੈ ਅਤੇ ਹਫ਼ਤੇ ਦੇ ਸੱਤਾਂ ਦਿਨ ਸਵੇਰੇ ਛੇ ਵਜੇ ਤੋਂ ਅੱਧੀ ਰਾਤ ਬਾਰਾਂ ਵਜੇ ਤੱਕ ਖੁੱਲ੍ਹੀ ਰਹੇਗੀ ।
ਹੈਲਪਲਾਈਨ 14443 ਰਾਹੀਂ ਆਯੁਸ਼ ਦੀ ਵੱਖ ਵੱਖ ਪੜਾਅ ਜਿਵੇਂ ਆਯੂਰਵੈਦ, ਹੋਮਿਓਪੈਥੀ , ਯੋਗ , ਕੁਦਰਤੀ ਚਿਕਿਤਸਾ, ਯੂਨਾਨੀ ਅਤੇ ਸਿੱਧ ਦੇ ਮਾਹਿਰ, ਲੋਕਾਂ ਦੀਆਂ ਸਮੱਸਿਆਵਾਂ ਦਾ ਹੱਲ ਕਰਨ ਲਈ ਉਪਲੱਬਧ ਰਹਿਣਗੇ । ਇਹ ਮਾਹਿਰ ਸਿਰਫ ਬਿਮਾਰੀ ਦੀ ਕਾਊਂਸਲਿੰਗ ਅਤੇ ਲਾਭਦਾਇਕ ਇਲਾਜ਼ ਹੀ ਨਹੀਂ ਦੱਸਣਗੇ , ਸਗੋਂ ਉਹ ਨਜ਼ਦੀਕੀ ਆਯੁਸ਼ ਕੇਂਦਰਾਂ ਦੀ ਜਾਣਕਾਰੀ ਵੀ ਦੇਣਗੇ ।
ਮਾਹਿਰ ਕੋਵਿਡ-19 ਤੋਂ ਉਭਰਣ ਵਾਲੇ ਰੋਗੀਆਂ ਨੂੰ ਦੁਬਾਰਾ ਰੋਜ਼ ਦੇ ਕੰਮ ਸ਼ੁਰੂ ਕਰਨ ਅਤੇ ਆਪਣੀ ਦੇਖਭਾਲ ਦੇ ਬਾਰੇ ’ਚ ਸਲਾਹ ਦੇਣਗੇ । ਇਹ ਹੈਲਪਲਾਈਨ ਇੰਟਰਐਕਟਿਵ ਵਾਇਸ ਰਿਸਪਾਂਸ  ਆਧਾਰਿਤ ਹੈ ਅਤੇ ਹਿੰਦੀ ਅਤੇ ਅੰਗਰੇਜ਼ੀ ਭਾਸ਼ਾ ’ਚ ਉਪਲੱਬਧ ਹੈ। ਜਲਦੀ ਹੀ ਹੋਰ ਭਾਸ਼ਾਵਾਂ ਵੀ ਇਸ ’ਚ ਜੋੜ ਦਿੱਤੀਆਂ ਜਾਣਗੀਆਂ । ਹੈਲਪਲਾਈਨ ਇਕ ਵਾਰ ’ਚ 100 ਕਾਲਸ ਲੈ ਸਕਦੀ ਹੈ । ਜ਼ਰੂਰਤ ਨੂੰ ਵੇਖਦੇ ਹੋਏ ਇਸਦੀ ਸਮਰੱਥਾ ਵਧਾ ਦਿੱਤੀ ਜਾਵੇਗੀ । ਹੈਲਪਲਾਈਨ ਰਾਹੀਂ ਆਯੁਸ਼ ਮੰਤਰਾਲਾ ਦੀ ਕੋਸ਼ਿਸ਼ ਹੈ ਕਿ ਦੇਸ਼ ਭਰ ’ਚ ਕੋਵਿਡ-19 ਦੇ ਫੈਲਾਅ ਨੂੰ ਸੀਮਿਤ ਕੀਤਾ ਜਾਵੇ । ਉਸ ਦੇ ਇਸ ਯਤਨ ਨੂੰ ਗੈਰ-ਸਰਕਾਰੀ ਸੰਸਥਾ ਪ੍ਰੋਜੈਕਟ ਸਟੇਪ-ਵਨ ਸਹਿਯੋਗ ਕਰ ਰਹੀ ਹੈ ।
ਜ਼ਿਕਰਯੋਗ ਹੈ ਕਿ ਆਯੁਸ਼ ਪ੍ਰਣਾਲੀ ਪ੍ਰਾਚੀਨਤਮ ਚਿਕਿਤਸਾ ਪ੍ਰਣਾਲੀ ਹੈ ਅਤੇ ਅੱਜ ਵੀ ਲੋਕ ਇਸਦੀ ਵਰਤੋ ਕਰਦੇ ਹਨ। ਇਸ ਨੂੰ ਸਿਹਤ ਅਤੇ ਤੰਦਰੁਸਤੀ ਲਈ ਇਸਤੇਮਾਲ ਕੀਤਾ ਜਾਂਦਾ ਰਿਹਾ ਹੈ। ਇਸ ਨੂੰ ਹੁਣ ਦੇਸ਼ ’ਚ ਰਸਮੀ ਤੌਰ ’ਤੇ ਮਾਨਤਾ ਪ੍ਰਦਾਨ ਕਰ ਦਿੱਤੀ ਗਈ ਹੈ। ਮੌਜੂਦਾ ਮਹਾਮਾਰੀ ਦੌਰਾਨ ਇਨ੍ਹਾਂ ਪ੍ਰਣਾਲੀਆਂ ਦੀ ਵਰਤੋ ਵੱਧ ਗਈ ਹੈ, ਕਿਉਂਕਿ ਇਨ੍ਹਾਂ ਤੋਂ ਸਰੀਰ ਦੀ ਪ੍ਰਤੀਰਕਸ਼ਾ ਪ੍ਰਣਾਲੀ ਮਜ਼ਬੂਤ ਹੁੰਦੀ ਹੈ। ਆਯੁਸ਼ ਪ੍ਰਣਾਲੀ ਅਸਰਦਾਰ, ਸੁਰੱਖਿਅਤ, ਆਸਾਨੀ ਨਾਲ ਉਪਲੱਬਧ ਅਤੇ ਸਸਤੀ ਹੈ । ਇਸਨੂੰ ਕੋਵਿਡ - 19 ਦਾ ਇਲਾਜ ਕਰਨ ’ਚ ਕਾਰਗਰ ਪਾਇਆ ਗਿਆ ਹੈ । ਇਸਦੇ ਇਲਾਵਾ ਇਸਦੀ ਡਾਕਟਰੀ ਸਮਰੱਥਾ ਦੀ ਵੀ ਪੜਤਾਲ ਕੀਤੀ ਗਈ , ਜਿਸ ਦੇ ਆਧਾਰ ’ਤੇ ਕਈ ਜੜੀ - ਬੂਟੀਆਂ ਤੋਂ ਬਣੇ ਦੋ ਅਸਰਦਾਰ ਨੁਸਖੇ ਸਾਹਮਣੇ ਆਏ । ਪਹਿਲਾ ਨੁਸਖਾ ਆਯੁਸ਼ - 64 ਨੂੰ ਕੇਂਦਰੀ ਆਯੂਰਵੈਦਿਕ ਵਿਗਿਆਨ ਅਨੁਸੰਧਾਨ ਪ੍ਰੀਸ਼ਦ ਅਤੇ ਦੂਸਰਾ ਸਿੱਧ ਪ੍ਰਣਾਲੀ ਵਾਲਾ ਕਬਸੁਰ ਕੁਡੀਨੀਰ ਨੁਸਖਾ ਵਿਕਸਿਤ ਕੀਤਾ ਗਿਆ ਹੈ । ਇਨ੍ਹਾਂ ਦੋਵਾਂ ਨੁਸਖਿਆਂ ਨੂੰ ਕੋਵਿਡ-19 ਦੇ ਹਲਕੇ ਅਤੇ ਘੱਟ ਗੰਭੀਰ ਮਾਮਲਿਆਂ ’ਚ ਕਾਰਗਰ ਪਾਇਆ ਗਿਆ ਹੈ । ਆਯੁਸ਼ ਮੰਤਰਾਲਾ ਇਨ੍ਹਾਂ ਦਵਾਈਆਂ ਨੂੰ ਪ੍ਰੋਤਸਾਹਨ ਦੇ ਰਿਹਾ ਹੈ ਤਾਂ ਕਿ ਆਮ ਲੋਕਾਂ ਨੂੰ ਇਸਦਾ ਫਾਇਦਾ ਮਿਲ ਸਕੇ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ 2001 ਸੰਸਦ ਹਮਲੇ ਦੇ ਸ਼ਹੀਦਾਂ ਨੂੰ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ ,ਸ਼੍ਰੀ ਨਰੇਂਦਰ ਮੋਦੀ ਨੇ ਉਨ੍ਹਾਂ ਸਾਰੇ ਸੁਰੱਖਿਆ ਕਰਮੀਆਂ ਨੂੰ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ ਹਨ, ਜੋ 2001 ਵਿੱਚ ਸੰਸਦ ਹਮਲੇ ਦੇ ਦੌਰਾਨ ਆਪਣੇ ਕਰਤੱਵ ਦਾ ਪਾਲਨ ਕਰਦੇ ਹੋਏ ਸ਼ਹੀਦ ਹੋ ਗਏ ਸਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਮੈਂ ਉਨ੍ਹਾਂ ਸਾਰੇ ਸੁਰੱਖਿਆ ਕਰਮੀਆਂ ਨੂੰ ਸ਼ਰਧਾਂਜਲੀ ਅਰਪਿਤ ਕਰਦਾ ਹਾਂ, ਜੋ 2001 ਵਿੱਚ ਸੰਸਦ ਹਮਲੇ ਦੇ ਦੌਰਾਨ ਆਪਣੇ ਕਰਤੱਵ ਦਾ ਪਾਲਨ ਕਰਦੇ ਹੋਏ ਸ਼ਹੀਦ ਹੋ ਗਏ ਸਨ। ਰਾਸ਼ਟਰ ਦੇ ਪ੍ਰਤੀ ਉਨ੍ਹਾਂ ਦੀ ਸੇਵਾ ਅਤੇ ਸਰਬਉੱਚ ਬਲੀਦਾਨ ਹਰ ਦੇਸ਼ਵਾਸੀ ਨੂੰ ਸਦਾ ਪ੍ਰੇਰਿਤ ਕਰਦਾ ਹੈ।”
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਉੱਤਰ ਪ੍ਰਦੇਸ਼ ਪੁਲਿਸ ਨੇ ਐੱਸਏਆਈ ਐੱਫਆਈਆਰ ’ਤੇ ਕਾਰਵਾਈ ਕੀਤੀ, ਜਾਅਲੀ ਖੇਲੋ ਇੰਡੀਆ ਇਸ਼ਤਿਹਾਰ ਨਾਲ ਜ਼ਮੀਨੀ ਪੱਧਰ ਦੇ ਅਥਲੀਟਾਂ ਨਾਲ ਧੋਖਾਧੜੀ ਕਰਨ ’ਤੇ ਤਿੰਨ ਵਿਅਕਤੀ ਗ੍ਰਿਫ਼ਤਾਰ
ਉੱਤਰ ਪ੍ਰਦੇਸ਼ ਪੁਲਿਸ ਨੇ ਸ਼ੁੱਕਰਵਾਰ ਨੂੰ ਸੋਸ਼ਲ ਮੀਡੀਆ ਪਲੈਟਫਾਰਮਾਂ ’ਤੇ ਝੂਠੇ ਇਸ਼ਤਿਹਾਰ ਨੂੰ ਪ੍ਰਸਾਰਿਤ ਕਰਨ ਵਿੱਚ ਸ਼ਾਮਲ ਤਿੰਨ ਵਿਅਕਤੀਆਂ ਨੂੰ ਗ੍ਰਿਫ਼ਤਾਰ ਕੀਤਾ ਹੈ ਜਿਸ ਰਾਹੀਂ 2021 ਵਿੱਚ ਹਰਿਆਣਾ ਦੇ ਪੰਚਕੂਲਾ ਵਿੱਚ ਹੋਣ ਵਾਲੀਆਂ ਖੇਲੋ ਇੰਡੀਆ ਗੇਮਸ ਵਿੱਚ ਹਿੱਸਾ ਲੈਣ ਲਈ ਅਥਲੀਟਾਂ ਤੋਂ ਅਰਜ਼ੀਆਂ ਮੰਗੀਆਂ ਹਨ ਅਤੇ ਉਹ ਅਥਲੀਟਾਂ ਨੂੰ ਖੇਡਾਂ ਵਿੱਚ ਹਿੱਸਾ ਲੈਣ ਲਈ 6000 ਰੁਪਏ ਦਾ ਭੁਗਤਾਨ ਕਰਨ ਲਈ ਕਹਿੰਦੇ ਸਨ। ਇਹ ਗ੍ਰਿਫ਼ਤਾਰੀਆਂ ਭਾਰਤੀ ਖੇਡ ਅਥਾਰਿਟੀ ਦੁਆਰਾ ਉੱਤਰ ਪ੍ਰਦੇਸ਼ ਪੁਲਿਸ ਕੋਲ ਦਰਜ ਕੀਤੀ ਗਈ ਐੱਫਆਈਆਰ ਦੇ ਬਾਅਦ ਕੀਤੀਆਂ ਗਈਆਂ ਹਨ।
ਗ੍ਰਿਫ਼ਤਾਰ ਕੀਤੇ ਗਏ ਤਿੰਨ ਵਿਅਕਤੀਆਂ ਵਿੱਚ ਸੰਜੈ ਪ੍ਰਤਾਪ ਸਿੰਘ, ਅਨੁਜ ਕੁਮਾਰ ਅਤੇ ਰਵੀ ਹਨ। ਸੰਜੈ ਆਗਰਾ ਦਾ ਇੱਕ ਸਾਬਕਾ ਕਬੱਡੀ ਖਿਡਾਰੀ ਰਿਹਾ ਹੈ ਅਤੇ ਉਸ ਨੇ ਰੁਦਰ ਪ੍ਰਤਾਪ ਸਿੰਘ ਦੇ ਨਾਮ ’ਤੇ ਇੱਕ ਫਰਜ਼ੀ ਆਈਡੀ ਬਣਾਈ ਸੀ, ਜੋ ਖੇਲੋ ਇੰਡੀਆ ਗੇਮਸ ਵਿੱਚ ਹਿੱਸਾ ਲੈਣ ਦੇ ਇਛੁੱਕ ਅਥਲੀਟਾਂ ਨਾਲ ਗੱਲਬਾਤ ਕਰਦਾ ਸੀ। ਇਸ ਦਰਮਿਆਨ ਅਨੁਜ ਅਤੇ ਰਵੀ ਨੇ ਯੂਪੀ ਦੇ ਕੇਨਰਾ ਬੈਂਕ ਅਤੇ ਸਟੇਟ ਬੈਂਕ ਬਰਾਂਚਾਂ ਦੇ ਆਪਣੇ ਖਾਤਾ ਨੰਬਰ ਪ੍ਰਦਾਨ ਕੀਤੇ ਜਿੱਥੇ ਅਥਲੀਟਾਂ ਨੂੰ ਪੈਸੇ ਜਮਾਂ ਕਰਾਉਣ ਲਈ ਕਿਹਾ ਗਿਆ ਸੀ। ਹੁਣ ਦੋਵਾਂ ਬੈਂਕਾਂ ਦੁਆਰਾ ਖਾਤਿਆਂ ਨੂੰ ਫਰੀਜ਼ ਕਰ ਦਿੱਤਾ ਗਿਆ ਹੈ ਅਤੇ ਉਨ੍ਹਾਂ ਅਥਲੀਟਾਂ ਦੀ ਕੁੱਲ ਗਿਣਤੀ ਦੀ ਪਹਿਚਾਣ ਕਰਨ ਲਈ ਜਾਂਚ ਜਾਰੀ ਹੈ ਜਿਨ੍ਹਾਂ ਨੇ ਇਨ੍ਹਾਂ ਦੋ ਖਾਤਿਆਂ ਵਿੱਚ ਪੈਸਾ ਜਮ੍ਹਾਂ ਕਰਾਇਆ ਸੀ।
ਵਿੱਤ ਮੰਤਰਾਲਾ
ਬਜ਼ੁਰਗ ਨਾਗਰਿਕ ਬੱਚਤ ਯੋਜਨਾ ਦੇ ਸੰਚਾਲਨ ਦੇ ਬਾਰੇ ਸਪਸ਼ਟੀਕਰਨ
ਬਜ਼ੁਰਗ ਨਾਗਰਿਕ ਬੱਚਤ ਯੋਜਨਾ  ਦੇ ਸੰਚਾਲਨ ਦੇ ਤਹਿਤ ਖਾਤਾਧਾਰਕ ਦੀ ਮੌਤ ਸਬੰਧੀ ਕੁਝ ਮਾਮਲਿਆਂ ਵਿੱਚ ਇਹ ਪਾਇਆ ਗਿਆ ਹੈ ਕਿ ਸੰਚਾਲਨ ਏਜੰਸੀਆਂ ਐੱਸਸੀਐੱਸਐੱਸ ਖਾਤਿਆਂ ਨੂੰ ‘ਸਮੇਂ ਤੋਂ ਪਹਿਲਾਂ ਬੰਦ’ ਮੰਨ ਕੇ ਬੰਦ ਕਰ ਰਹੀਆਂ ਹਨ।
ਇਸ ਸੰਦਰਭ ਵਿੱਚ ਐੱਸਸੀਐੱਸਐੱਸ ਦੇ ਨਿਯਮ 7  ਦੇ ਵੱਲ ਧਿਆਨ ਆਕਰਸ਼ਿਤ ਕੀਤਾ ਜਾਂਦਾ ਹੈ, ਅਤੇ ਹੇਠਾਂ ਦਿੱਤਾ ਗਿਆ ਸਪਸ਼ਟੀਕਰਨ ਦਿੱਤਾ ਜਾਂਦਾ ਹੈ:
-
ਅਜਿਹੇ ਮਾਮਲਿਆਂ ਵਿੱਚ ਜਿੱਥੇ ਐੱਸਸੀਐੱਸਐੱਸ ਖਾਤਾਧਾਰਕਾਂ ਦੀ ਮੌਤ ਹੋ ਜਾਂਦੀ ਹੈ ਅਤੇ ਖਾਤਾ ਨਾਮਕ ਵਿਅਕਤੀ/ ਕਾਨੂੰਨੀ ਵਾਰਸ ਦੇ ਅਨੁਰੋਧ ’ਤੇ ਬੰਦ ਕੀਤਾ ਜਾ ਰਿਹਾ ਹੈ, ਐੱਸਸੀਐੱਸਐੱਸ ਯੋਜਨਾ ’ਤੇ ਲਾਗੂ ਵਿਆਜ ਦਰ ਖਾਤਾਧਾਰਕ ਦੀ ਮੌਤ ਦੀ ਮਿਤੀ ਤੱਕ ਭੁਗਤਾਨ ਕੀਤੀ ਜਾਵੇਗੀ ਅਤੇ ਇਸਦੇ ਬਾਅਦ ਡਾਕਘਰ ਬੱਚਤ ਖਾਤੇ ’ਤੇ ਲਾਗੂ ਵਿਆਜ ਦਰ ਦਾ ਭੁਗਤਾਨ ਖਾਤਾਧਾਰਕ ਦੀ ਮੌਤ ਦੀ ਤਾਰੀਖ ਤੋਂ ਲੈ ਕੇ ਖਾਤੇ ਦੇ ਅੰਤਿਮ ਰੂਪ ਨਾਲ ਬੰਦ ਹੋਣ ਦੀ ਤਾਰੀਖ ਤੱਕ ਕੀਤਾ ਜਾਵੇਗਾ।
-
ਐੱਸਸੀਐੱਸਐੱਸ ਖਾਤਾਧਾਰਕ ਦੀ ਮੌਤ ਹੋ ਜਾਣ ਦੇ ਕਾਰਨ ਸਮੇਂ ਤੋਂ ਪਹਿਲਾਂ ਹੀ ਸਬੰਧਿਤ ਖਾਤਿਆਂ ਨੂੰ ਬੰਦ ਕਰ ਦੇਣ ਦੀ ਕਾਨੂੰਨੀ ਧਾਰਾ ਉਪਰੰਤ ਹੀ ਅਮਲ ਵਿੱਚ ਨਹੀਂ ਆ ਜਾਂਦਾ ਹੈ। ਖਾਤੇ ਦਾ ਸਮਾਂ ਤੋਂ ਪਹਿਲਾਂ ਬੰਦ ਹੋਣਾ ਉਦੋਂ ਹੀ ਲਾਗੂ ਹੁੰਦਾ ਹੈ ਜਦੋਂ ਐੱਸਸੀਐੱਸਐੱਸ ਖਾਤਾਧਾਰਕ ਮੈਚਿਉਰਿਟੀ ਮਿਆਦ ਤੋਂ ਪਹਿਲਾਂ ਆਪਣੇ ਐੱਸਸੀਐੱਸਐੱਸ ਖਾਤੇ ਨੂੰ ਬੰਦ ਕਰਾਉਣ ਦੀ ਬੇਨਤੀ ਕਰਦਾ ਹੈ। ਖਾਤੇ ਨੂੰ ਸਮੇਂ ਤੋਂ ਪਹਿਲਾਂ ਬੰਦ ਕਰ ਦੇਣ ਦੇ ਅਜਿਹੇ ਮਾਮਲਿਆਂ ਵਿੱਚ ਐੱਸਸੀਐੱਸਐੱਸ ਦੇ ਨਿਯਮ 6 ਵਿੱਚ ਜ਼ਿਕਰਯੋਗ ਜੁਰਮਾਨਾ ਲਗਾਇਆ ਜਾਵੇਗਾ।
ਭਾਰਤ ਚੋਣ ਕਮਿਸ਼ਨ
ਉੱਤਰ ਪ੍ਰਦੇਸ਼ ਅਤੇ ਉੱਤਰਾਖੰਡ ਤੋਂ ਸੇਵਾਮੁਕਤ ਹੋ ਰਹੇ ਰਾਜ ਸਭਾ ਦੇ 11 ਮੈਂਬਰਾਂ ਦੀਆਂ ਖਾਲੀ ਸੀਟਾਂ ਭਰਨ ਲਈ ਰਾਜ ਪ੍ਰੀਸ਼ਦ ਦੀਆਂ ਦੋ ਸਾਲਾਂ ਚੋਣਾਂ
ਹੇਠ ਦਿੱਤੇ 02 ਰਾਜਾਂ ਤੋਂ ਚੁਣੇ ਗਏ ਰਾਜ ਸਭਾ ਦੇ 11 ਮੈਂਬਰਾਂ ਦੇ ਅਹੁਦੇ ਦੀ ਮਿਆਦ ਨਵੰਬਰ, 2020 ਵਿਚ ਉਨ੍ਹਾਂ ਦੀ ਸੇਵਾਮੁਕਤੀ ਤੋਂ ਬਾਅਦ ਹੇਠਾਂ ਦੇ ਵਿਸਥਾਰ ਅਨੁਸਾਰ ਸਮਾਪਤ ਹੋਣ ਵਾਲੀ ਹੈ: -
|
|
ਲੜੀ ਨੰ.
|
|
ਰਾਜ ਦਾ ਨਾਮ
|
|
ਮੈਂਬਰ ਦਾ ਨਾਮ
|
|
ਰਿਟਾਇਰਮੈਂਟ ਦੀ ਤਾਰੀਖ
|
|
1.
|
|
ਉੱਤਰ ਪ੍ਰਦੇਸ਼
|
|
ਡਾ. ਚੰਦਰਪਾਲ ਸਿੰਘ ਯਾਦਵ
|
|
25.11.2020
|
|
2.
|
|
ਜਾਵੇਦ ਅਲੀ ਖਾਨ
|
|
3.
|
|
ਅਰੁਣ ਸਿੰਘ
|
|
4.
|
|
ਨੀਰਜ ਸ਼ੇਖਰ
|
|
5.
|
|
ਪੀ.ਐਲ. ਪੁਨੀਆ
|
|
6.
|
|
ਹਰਦੀਪ ਸਿੰਘ ਪੁਰੀ
|
|
7.
|
|
ਰਵੀ ਪ੍ਰਕਾਸ਼ ਵਰਮਾ
|
|
8.
|
|
ਰਾਜਾ ਰਾਮ
|
|
9.
|
||
|
ਰਾਮ ਗੋਪਾਲ ਯਾਦਵ
|
|
|
|
10.
|
|
ਵੀਰ ਸਿੰਘ
|
|
|
|
11.
|
|
ਉਤਰਾਖੰਡ
|
|
ਰਾਜ ਬੱਬਰ
|
|
|
||
||
||
||
||
||
|
ਕਮਿਸ਼ਨ ਨੇ ਉੱਤਰ ਪ੍ਰਦੇਸ਼ ਅਤੇ ਉਤਰਾਖੰਡ ਰਾਜਾਂ ਦੀ ਕੌਂਸਲ ਦੀਆਂ ਚੋਣਾਂ ਰਾਹੀਂ ਖਾਲੀ ਆਸਾਮੀਆਂ ਹੇਠਲੇ ਕਾਰਜਕ੍ਰਮ ਅਨੁਸਾਰ ਭਰਨ ਲਈ ਦੋ ਸਾਲਾਂ ਚੋਣਾਂ ਕਰਵਾਉਣ ਦਾ ਫੈਸਲਾ ਕੀਤਾ ਹੈ: -
|
|
ਲੜੀ ਨੰ.
|
|
ਪ੍ਰੋਗਰਾਮ
|
|
ਤਾਰੀਖ ਅਤੇ ਦਿਨ
|
|
1
|
|
ਨੋਟੀਫਿਕੇਸ਼ਨ ਜਾਰੀ ਕਰਨ ਦੀ ਤਾਰੀਖ
|
|
20 ਅਕਤੂਬਰ, 2020 
|
|
2
|
|
ਨਾਮਜ਼ਦਗੀ ਦਾਖਲ ਕਰਨ ਦੀ ਆਖਰੀ ਤਾਰੀਖ
|
|
27 ਅਕਤੂਬਰ, 2020 
|
|
3
|
|
ਨਾਮਜ਼ਦਗੀਆਂ ਦੀ ਜਾਂਚ
|
|
28 ਅਕਤੂਬਰ, 2020 
|
|
4
|
|
ਉਮੀਦਵਾਰੀ ਵਾਪਸ ਲੈਣ ਦੀ ਆਖਰੀ ਤਾਰੀਖ
|
|
02 ਨਵੰਬਰ 2020 
|
|
5
|
|
ਵੋਟ ਪਾਉਣ ਦੀ ਮਿਤੀ
|
|
09 ਨਵੰਬਰ 2020 
|
|
6
|
|
ਵੋਟ ਪਾਉਣ ਦਾ ਸਮਾਂ
|
|
ਸਵੇਰੇ 09:00 ਤੋਂ ਸ਼ਾਮ 04:00 ਵਜੇ
|
|
7
|
|
ਵੋਟਾਂ ਦੀ ਗਿਣਤੀ
|
|
09 ਨਵੰਬਰ 2020  ਸ਼ਾਮ 05:00 ਵਜੇ
|
|
8
|
|
ਤਾਰੀਖ ਜਿਸ ਤੂੰ ਪਹਿਲਾਂ ਚੌਣ ਨੂੰ ਪੂਰਾ ਕੀਤਾ ਜਾਣਾ ਹੈ
|
|
11 ਨਵੰਬਰ, 2020 
ਕਮਿਸ਼ਨ ਨੇ ਨਿਰਦੇਸ਼ ਦਿੱਤਾ ਹੈ ਕਿ ਰਿਟਰਨਿੰਗ ਅਫਸਰ ਦੁਆਰਾ ਮੁਹੱਈਆ ਕਰਵਾਈ ਗਈ ਪੂਰਵ ਨਿਰਧਾਰਤ ਸਪੈਸੀਫਿਕੇਸ਼ਨ ਦੇ ਨਾਲ ਸਿਰਫ ਏਕੀਕ੍ਰਿਤ ਵਾਇਲਟ ਰੰਗ ਦੇ ਸਕੈੱਚ ਪੈਨ ਦੀ ਵਰਤੋਂ ਬੈਲਟ ਪੇਪਰ 'ਤੇ ਆਪਣੀ ਚੋਣ ਨਿਸ਼ਾਨ ਲਗਾਉਣ ਲਈ ਕੀਤੀ ਜਾਏਗੀ I ਉਪਰੋਕਤ ਚੋਣਾਂ ਵਿਚ ਕਿਸੇ ਵੀ ਸਥਿਤੀ ਵਿਚ ਕੋਈ ਹੋਰ ਕਲਮ ਨਹੀਂ ਵਰਤੀ ਜਾਏਗੀ I
ਕਮਿਸ਼ਨ ਨੇ ਸਬੰਧਤ ਮੁੱਖ ਸਕੱਤਰਾਂ ਨੂੰ ਨਿਰਦੇਸ਼ ਦਿੱਤੇ ਹਨ ਕਿ ਉਹ ਚੋਣਾਂ ਕਰਾਉਣ ਦੀ ਵਿਵਸਥਾ ਕਰਦਿਆਂ ਕੋਵਿਡ -19 ਦੇ ਰੋਕਥਾਮ ਉਪਾਵਾਂ ਦੇ ਸਬੰਧ ਵਿਚ ਦਿੱਤੀਆਂ ਹਦਾਇਤਾਂ ਦੀ ਪਾਲਣਾ ਨੂੰ ਯਕੀਨੀ ਬਣਾਉਣ ਲਈ ਇਕ ਸੀਨੀਅਰ ਅਧਿਕਾਰੀ ਦੀ ਨਿਯੁਕਤੀ ਕਰਨ।
ਸਾਰੀ ਚੋਣ ਪ੍ਰਕਿਰਿਆ ਦੌਰਾਨ ਸਾਰੇ ਵਿਅਕਤੀਆਂ ਦੁਆਰਾ ਵਿਆਪਕ ਦਿਸ਼ਾ ਨਿਰਦੇਸ਼ਾਂ ਦੀ ਪਾਲਣਾ ਕੀਤੀ ਜਾਣੀ ਚਾਹੀਦੀ ਹੈ-
I. ਹਰ ਵਿਅਕਤੀ ਚੋਣ ਨਾਲ ਜੁੜੀ ਹਰ ਗਤੀਵਿਧੀ ਦੇ ਦੌਰਾਨ ਫੇਸ ਮਾਸਕ ਪਾਵੇਗਾ
II. ਚੋਣ ਮੰਤਵ ਲਈ ਹਾਲ / ਕਮਰਿਆਂ / ਕੈਂਪਸਾਂ ਵਿੱਚ ਦਾਖਲ ਹੁੰਦੇ ਸਮੇਂ-
 ਸਾਰੇ ਵਿਅਕਤੀਆਂ ਦੀ ਥਰਮਲ ਜਾਂਚ ਕੀਤੀ ਜਾਵੇਗੀ ।
 ਸੈਨੇਟਾਈਜ਼ਰ ਨੂੰ ਸਾਰੀਆਂ ਥਾਵਾਂ 'ਤੇ ਉਪਲਬਧ ਕਰਾਇਆ ਜਾਵੇਗਾ।
III. ਰਾਜ ਸਰਕਾਰ ਅਤੇ ਗ੍ਰਿਹ ਮੰਤਰਾਲੇ ਦੇ ਕੋਵਿਡ -19 ਦਿਸ਼ਾ ਨਿਰਦੇਸ਼ਾਂ ਅਨੁਸਾਰ ਸਮਾਜਿਕ ਦੂਰੀ ਦੀ ਪਾਲਣਾ ਕੀਤੀ ਜਾਵੇਗੀ ।
ਕੋਵਿਡ -19 ਦੌਰਾਨ ਚੋਣਾਂ ਕਰਵਾਉਣ ਲਈ ਵਿਆਪਕ ਦਿਸ਼ਾ-ਨਿਰਦੇਸ਼ਾਂ ਦੀ ਪਾਲਣਾ ਕੀਤੀ ਜਾਵੇਗੀ I ਦਿਸ਼ਾ-ਨਿਰਦੇਸ਼ ਲਿੰਕ ਕਮਿਸ਼ਨ ਦੀ ਵੈਬਸਾਈਟ 'ਤੇ ਉਪਲਬਧ ਹਨ: ਦੇਖੋ-
https://eci.gov.in/files/file/12167-broad-guidelines-for-conduct-of-general-electionbye-election-during-covid-19/
ਇਸ ਤੋਂ ਇਲਾਵਾ, ਕਮਿਸ਼ਨ ਨੇ ਸਬੰਧਤ ਰਾਜਾਂ ਵਿੱਚ ਸਬੰਧਤ ਮੁੱਖ ਚੋਣ ਅਧਿਕਾਰੀ ਚੋਣ ਨਿਗਰਾਨ ਵਜੋਂ ਵੀ ਨਿਯੁਕਤ ਕੀਤੇ ਹਨ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਪ੍ਰਸਤਾਵਿਤ ਐੱਨਐੱਸਈਬੀ ਦਾ ਉਦੇਸ਼ ਖੇਡਾਂ ਨੂੰ ਜ਼ਮੀਨੀ ਪੱਧਰ ’ਤੇ ਉੱਚ ਸਿੱਖਿਆ ਤੱਕ ਪ੍ਰੋਤਸਾਹਨ ਦੇਣਾ ਹੈ ਅਤੇ ਫਿਰ ਉੱਤਮਤਾ ਪ੍ਰਾਪਤ ਕਰਨ ਲਈ ਇਸ ਵਿੱਚ ਅੱਗੇ ਵਧਣ ਦਾ ਅਵਸਰ ਪ੍ਰਦਾਨ ਕਰਦਾ ਹੈ: ਸ਼੍ਰੀ ਅਨੁਰਾਗ ਠਾਕੁਰ
ਪ੍ਰਮੁੱਖ ਗੱਲਾਂ
-
ਪ੍ਰਸਤਾਵਿਤ ਐੱਨਐੱਸਈਬੀ ਮੌਜੂਦਾ ਬੋਰਡਾਂ ਨਾਲ ਸਹਿਭਾਗਤਾ ਦੀ ਆਗਿਆ ਦੇਵੇਗਾ ਜਿਸ ਨਾਲ ਖਿਡਾਰੀ ਖੇਡ ਦੇ ਨਾਲ ਨਾਲ ਅਕਾਦਮਿਕ ਰੂਪ ਨਾਲ ਚੰਗੀ ਤਰ੍ਹਾਂ ਵਿਕਸਤ ਹੋ ਸਕਣ।
-
ਐੱਨਐੱਸਈਬੀ ‘ਕੈਚਿੰਗ ਥੈੱਮ ਯੰਗ’ ਅਤੇ ਚਿੰਨ੍ਹਹਿੱਤ ਪ੍ਰਤਿਭਾਵਾਂ ਨੂੰ ਸਿਖਲਾਈ ਦੇਣ ਜ਼ਰੀਏ ਖੇਡਾਂ ਵਿੱਚ ਉੱਤਮਤਾ ਨੂੰ ਪ੍ਰੋਤਸਾਹਨ ਦੇਵੇਗਾ।
-
ਐੱਨਐੱਸਈਬੀ ਮੁਕਾਬਲਾ ਵਧਾਉਣ ਨੂੰ ਲੈ ਕੇ ਕਰੈਡਿਟ ਪੁਆਇੰਟਸ ਨੂੰ ਉੱਚਤਮ ਪੱਧਰ ’ਤੇ ਬਦਲਣ ਅਤੇ ਪੜ੍ਹਾਈ ਛੁੱਟਣ ਦੇ ਡਰ ਨੂੰ ਦੂਰ ਕਰਨ ਲਈ ਕਰੀਅਰ ਦੀਆਂ ਸੰਭਾਵਨਾਵਾਂ ਵਿੱਚ ਸਹਾਇਤਾ ਕਰਨ ਦਾ ਕੰਮ ਕਰੇਗਾ।
ਪ੍ਰਸਤਾਵਿਤ ਰਾਸ਼ਟਰ ਖੇਡ ਸਿੱਖਿਆ ਬੋਰਡ  ਦੇ ਟੀਚੇ ਅਤੇ ਉਦੇਸ਼ ਨਿਮਨਲਿਖਤ ਹੋਣਗੇ:
-
ਖੇਡਾਂ ਵਿੱਚ ਵੱਡੇ ਪੈਮਾਨੇ ’ਤੇ ਪ੍ਰਤੀਭਾਗਤਾ ਸ਼ੁਰੂ ਕਰਨ ਅਤੇ ਵਿਅਕਤੀਗਤ, ਸਮਾਜਿਕ ਅਤੇ ਸਮੁਦਾਇਕ ਵਿਕਾਸ ਨੂੰ ਪ੍ਰੋਤਸਾਹਨ ਦੇਣਾ।
-
‘ਕੈਚਿੰਗ ਥੈੱਮ ਯੰਗ’ ਅਤੇ ਚਿੰਨ੍ਹਹਿੱਤ ਪ੍ਰਤਿਭਾਵਾਂ ਨੂੰ ਟਰੇਂਡ ਕਰਨ ਜ਼ਰੀਏ ਖੇਡਾਂ ਵਿੱਚ ਉੱਤਮਤਾ ਨੂੰ ਪ੍ਰੋਤਸਾਹਨ ਦੇਣਾ।
-
ਖੇਡ ਸਮੁਦਾਏ ਅਤੇ ਮਾਪਿਆਂ ਨੂੰ ਇਹ ਭਰੋਸਾ ਦੇਣਾ ਕਿ ਖੇਡਾਂ ਨੂੰ ਅਪਣਾਉਣ ਨਾਲ ਪੜ੍ਹਾਈ, ਵਰਟੀਕਲ ਮੋਬਿਲਟੀ ਅਤੇ ਰੁਜ਼ਗਾਰ ਦੇ ਅਵਸਰਾਂ ਵਿੱਚ ਕੋਈ ਕਮੀ ਨਹੀਂ ਹੋਵੇਗੀ।
-
ਖੇਡਾਂ ਨਾਲ ਸਬੰਧਿਤ ਵਿਕਲਪਿਕ ਕਰੀਅਰ ਦੇ ਅਵਸਰਾਂ ਨੂੰ ਵਿਵਸਥਿਤ ਤਰੀਕੇ ਨਾਲ ਪ੍ਰੋਤਸਾਹਨ ਦੇਣਾ।
-
ਔਨਲਾਈਨ ਅਤੇ ਆਹਮਣੇ-ਸਾਹਮਣੇ ਮੌਡਿਊਲ ਸਿਖਲਾਈ ਤਿਆਰ ਅਤੇ ਸੰਚਾਲਿਤ ਕਰਨਾ, ਓਰੀਐਂਟੇਸ਼ਨ ਪ੍ਰੋਗਰਾਮਾਂ ਅਤੇ ਵੈਬੀਨਾਰਾਂ ਵਿੱਚ ਅਧਿਆਪਕਾਂ, ਪੀਈ ਸਟਾਫ, ਕੋਚ, ਸਮੁਦਾਇਕ ਆਊਟਰੀਚ ਵਾਲੰਟੀਅਰਾਂ, ਸਿਹਤ ਮਾਹਿਰਾਂ, ਮਾਨਸਿਕ ਸਿਹਤ ਅਤੇ ਕਲਿਆਣ ਮਨੋਵਿਗਿਆਨਕਾਂ, ਪੋਸ਼ਣ ਮਾਹਿਰਾਂ ਅਤੇ ਫਿਜਿਓਥੈਰੇਪਿਸਟਾਂ ਨੂੰ ਸ਼ਾਮਲ ਕਰਨਾ।
-
ਖੇਡ ਵਿੱਚ ਰੁਚੀ, ਭਾਗੀਦਾਰੀ ਅਤੇ ਪ੍ਰਦਰਸ਼ਨ ਨੂੰ ਪ੍ਰੋਤਸਾਹਨ ਦੇਣ ਦੇ ਬਿਹਤਰ ਅਤੇ ਜ਼ਿਆਦਾ ਪ੍ਰਭਾਵੀ ਤਰੀਕੇ ਵਿਕਸਤ ਕਰਕੇ ਖੇਡ ਵਿਕਾਸ ਵਿੱਚ ਸਹਿਭਾਗਤਾ।
ਐੱਨਐੱਸਈਬੀ ਦਾ ਉਦੇਸ਼ ਜ਼ਮੀਨੀ ਪੱਧਰ ’ਤੇ ਉੱਚ ਸਿੱਖਿਆ ਤੱਕ ਸਾਰਿਆਂ ਵਿਚਕਾਰ ਖੇਡਾਂ ਨੂੰ ਪ੍ਰੋਤਸਾਹਨ ਦੇਣਾ ਅਤੇ ਉੱਤਮਤਾ ਪ੍ਰਾਪਤ ਕਰਨ ਲਈ ਇਸ ਵਿੱਚ ਅੱਗੇ ਵਧਣ ਦਾ ਅਵਸਰ ਪ੍ਰਦਾਨ ਕਰਨਾ ਹੈ। ਐੱਨਐੱਸਈਬੀ ਮੌਜੂਦਾ ਬੋਰਡਾਂ ਨਾਲ ਸਹਿਯੋਗ ਦੀ ਪ੍ਰਵਾਨਗੀ ਦੇਵੇਗਾ, ਜਿਸ ਨਾਲ ਖਿਡਾਰੀ ਖੇਡ ਦੇ ਨਾਲ ਨਾਲ ਅਕਾਦਮਿਕ ਰੂਪ ਨਾਲ ਚੰਗੀ ਤਰ੍ਹਾਂ ਵਿਕਸਤ ਹੋ ਸਕਣ। ਖੇਡ ਦੇ ਖੇਤਰ ਵਿੱਚ ਜ਼ਿਆਦਾ ਤੋਂ ਜ਼ਿਆਦਾ ਵਿਦਿਆਰਥੀਆ ਨੂੰ ਸ਼ਾਮਲ ਕਰਨਾ ਅਤੇ ਉਨ੍ਹਾਂ ਨੂੰ ਆਪਣੇ ਕਰੀਅਰ ਵਿੱਚ ਅੱਗੇ ਵਧਣ ਲਈ ਪ੍ਰੇਰਿਤ ਕਰਨਾ ਹੈ। ਵਰਟੀਕਲ ਮੋਬਿਲਟੀ ਲਈ ਐੱਨਐੱਸਈਬੀ ਮੁਕਾਬਲੇ ਵਧਾਉਣ ਨੂੰ ਲੈ ਕੇ ਕਰੈਡਿਟ ਪੁਆਇੰਟਸ ਨੂੰ ਉੱਤਮ ਪੱਧਰ ’ਤੇ ਬਦਲਣ ਅਤੇ ਪੜ੍ਹਾਈ ਛੁੱਟ ਜਾਣ ਦੇ ਡਰ ਨੂੰ ਦੂਰ ਕਰਨ ਲਈ ਕਰੀਅਰ ਦੀਆਂ ਸੰਭਾਵਨਾਵਾਂ ਵਿੱਚ ਸਹਾਇਤਾ ਕਰਨ ਦਾ ਕੰਮ ਕਰੇਗਾ।
ਇਹ ਜਾਣਕਾਰੀ ਯੁਵਾ ਪ੍ਰੋਗਰਾਮ ਅਤੇ ਖੇਡ ਮੰਤਰੀ ਸ਼੍ਰੀ ਅਨੁਰਾਗ ਠਾਕੁਰ ਨੇ ਅੱਜ ਰਾਜ ਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਉੱਤਰ ਵਿੱਚ ਦਿੱਤੀ।
ਵਾਤਾਵਰਣ,ਜੰਗਲਾਤ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲਾ
ਪ੍ਰਧਾਨ ਮੰਤਰੀ ਨੇ ਕਾਰਵਾਰ ਵਿਖੇ ਨਵੇਂ ਬਣਾਏ ਗਏ ਏਅਰਕ੍ਰਾਫਟ ਕੈਰੀਅਰ ਪਿਅਰ ’ਤੇ ਪਹਿਲੀ ਵਾਰ ਆਈਐੱਨਐੱਸ ਵਿਕਰਾਂਤ ਦੇ ਸਫ਼ਲਤਾਪੂਰਵਕ ਨਿਰਧਾਰਿਤ ਸਥਾਨ ’ਤੇ ਰੁਕਣ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਾਰਵਾਰ ਵਿਖੇ ਨਵੇਂ ਬਣਾਏ ਗਏ ਏਅਰਕ੍ਰਾਫਟ ਕੈਰੀਅਰ ਪਿਅਰ ’ਤੇ ਪਹਿਲੀ ਵਾਰ ਆਈਐੱਨਐੱਸ ਵਿਕਰਾਂਤ ਦੇ ਸਫ਼ਲਤਾਪੂਰਵਕ ਨਿਰਧਾਰਿਤ ਸਥਾਨ ’ਤੇ ਰੁਕਣ  ਦੀ ਪ੍ਰਸ਼ੰਸਾ ਕੀਤੀ ਹੈ।
ਭਾਰਤੀ ਜਲ ਸੈਨਾ ਦੇ ਇੱਕ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਉਤਕ੍ਰਿਸ਼ਟ!"
ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਨੇ ਬੁੱਧ ਪੂਰਣਿਮਾ ਦੀ ਪੂਰਵ ਸੰਧਿਆ 'ਤੇ ਦੇਸ਼ਵਾਸੀਆਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ
ਉਪ ਰਾਸ਼ਟਰਪਤੀ, ਸ਼੍ਰੀ ਐੱਮ. ਵੈਂਕਈਆ ਨਾਇਡੂ ਨੇ ਬੁੱਧ ਪੂਰਣਿਮਾ ਦੀ ਪੂਰਵ ਸੰਧਿਆ 'ਤੇ ਦੇਸ਼ਵਾਸੀਆਂ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ ਹਨ। ਆਪਣੇ ਸੰਦੇਸ਼ ਵਿੱਚ ਉਨ੍ਹਾਂ ਨੇ ਕਿਹਾ ਕਿ-
"ਮੈਂ ਭਗਵਾਨ ਬੁੱਧ ਦੇ ਜਨਮ ਦਿਨ ‘ਬੁੱਧ ਪੂਰਣਿਮਾ’ ਦੇ ਪਾਵਨ ਅਵਸਰ ‘ਤੇ ਆਪਣੇ ਦੇਸ਼ਵਾਸੀਆਂ ਨੂੰ ਹਾਰਦਿਕ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ।
ਭਗਵਾਨ ਬੁੱਧ ਇਸ ਧਰਤੀ ਦੇ ਮਹਾਨਤਮ ਅਧਿਆਤਮਕ ਆਗੂਆਂ ਵਿੱਚੋਂ ਇੱਕ ਸਨ। ਭਗਵਾਨ ਬੁੱਧ ਦੁਆਰਾ ਦਿੱਤਾ ਗਿਆ ਸ਼ਾਂਤੀ, ਭਾਈਚਾਰੇ ਅਤੇ ਦਇਆ ਦਾ ਸਦੀਵੀ ਸੰਦੇਸ਼ ਸਮੁੱਚੇ ਵਿਸ਼ਵ ਦੇ ਮਨੁੱਖਾਂ ਨੂੰ ਨੈਤਿਕ ਕਦਰਾਂ-ਕੀਮਤਾਂ ਅਤੇ ਸੰਤੁਸ਼ਟੀ ‘ਤੇ ਅਧਾਰਿਤ ਜੀਵਨ ਜੀਣ ਦੀ ਦਿਸ਼ਾ ਵਿੱਚ ਪ੍ਰਯਤਨ ਕਰਨ ਦੇ ਲਈ ਪ੍ਰੇਰਿਤ ਕਰਦਾ ਹੈ।
ਸਾਡੇ ਦੇਸ਼ ਵਿੱਚ, ਤਿਉਹਾਰ ਪਰਿਵਾਰ ਅਤੇ ਦੋਸਤਾਂ ਨੂੰ ਪਰਸਪਰ ਮਿਲਣ ਅਤੇ ਉਤਸਵ ਮਨਾਉਣ ਦਾ ਇੱਕ ਮਹਾਨ ਅਵਸਰ ਹੁੰਦੇ ਹਨ। ਪਰੰਤੂ ਕੋਵਿਡ-19 ਮਹਾਮਾਰੀ ਦੀ ਸਥਿਤੀ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਮੈਂ ਆਪਣੇ ਸਾਥੀ ਨਾਗਰਿਕਾਂ ਨੂੰ ਤਾਕੀਦ ਕਰਦਾ ਹਾਂ ਕਿ ਇਸ ਤਿਉਹਾਰ ਨੂੰ ਉਹ ਆਪਣੇ ਘਰਾਂ ਦੇ ਅੰਦਰ ਅਤੇ ਕੋਵਿਡ ਸਬੰਧੀ ਸਿਹਤ ਅਤੇ ਸਵੱਛਤਾ ਪ੍ਰੋਟੋਕੋਲਸ ਦਾ ਪਾਲਨ ਕਰਦੇ ਹੋਏ ਮਨਾਉਣ।
ਖੁਸ਼ੀ ਦੇ ਇਸ ਅਵਸਰ ‘ਤੇ ਅਸੀਂ ਸਾਰੇ ਭਗਵਾਨ ਬੁੱਧ ਦੁਆਰਾ ਦਿਖਾਏ ਗਏ ਦਇਆ ਅਤੇ ਸਹਿਣਸ਼ੀਲਤਾ ਦੇ ਮਾਰਗ ਦਾ ਅਨੁਸਰਣ ਕਰਨ ਦੇ ਲਈ ਆਪਣੀ ਪ੍ਰਤੀਬੱਧਤਾ ਜਤਾਈਏ।"
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੇਸ਼ ਵਿੱਚ ਕੋਵਿਡ-19 ਟੀਕਾਕਰਣ ਕਵਰੇਜ ਦਾ ਕੁੱਲ ਅੰਕੜਾ 174.64 ਕਰੋੜ ਦੇ ਪਾਰ ਪਹੁੰਚਿਆ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 37.86 ਲੱਖ ਤੋਂ ਅਧਿਕ ਕੋਵਿਡ ਟੀਕੇ ਲਗਾਏ ਗਏ
ਮੌਜੂਦਾ ਰਿਕਵਰੀ ਦਰ 98.12%ਹੈ
ਪਿਛਲੇ 24 ਘੰਟਿਆਂ ਦੇ ਦੌਰਾਨ 25,920 ਨਵੇਂ ਕੇਸ ਸਾਹਮਣੇ ਆਏ
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਕੁੱਲ ਸੰਖਿਆ ਵਰਤਮਾਨ ਵਿੱਚ 2,92,092
ਵਰਤਮਾਨ ਵਿੱਚ ਸਪਤਾਹਿਕ ਪਾਜ਼ਿਟਿਵਿਟੀ ਦਰ 2.76%
ਪਿਛਲੇ 24 ਘੰਟਿਆਂ ਦੇ ਦੌਰਾਨ 37.86 ਲੱਖ ਤੋਂ ਅਧਿਕ  ਕੋਵਿਡ ਰੋਧੀ ਟੀਕੇ ਲਗਾਉਣ ਦੇ ਨਾਲ ਹੀ ਦੇਸ਼ ਦੀ ਕੋਵਿਡ-19 ਟੀਕਾਕਰਣ ਕਵਰੇਜ ਵਧ ਕੇ 174.24 ਕਰੋੜ ਤੋਂ  ਹੋ ਗਈ।
ਇਹ ਉਪਲਬਧੀ 1,97,37,397 ਸੈਸ਼ਨਾਂ ਦੇ ਜ਼ਰੀਏ ਪ੍ਰਾਪਤ ਕੀਤੀ ਗਈ ਹੈ। ਅੱਜ ਸਵੇਰੇ 7 ਵਜੇ ਤੱਕ ਪ੍ਰਾਪਤ ਆਰਜ਼ੀ ਰਿਪੋਰਟ ਦੇ ਅਨੁਸਾਰ ਸੰਚਿਤ ਅੰਕੜਿਆਂ ਦਾ ਪੂਰਾ ਬਿਓਰਾ ਇਸ ਪ੍ਰਕਾਰ ਹੈ:
|
|
ਸੰਚਿਤ ਵੈਕਸੀਨ ਡੋਜ਼ ਕਵਰੇਜ
|
|
ਹੈਲਥ ਕੇਅਰ ਵਰਕਰ
|
|
ਪਹਿਲੀ ਖੁਰਾਕ
|
|
1,04,00,341
|
|
ਦੂਸਰੀ ਖੁਰਾਕ
|
|
99,46,900
|
|
ਪ੍ਰੀਕੌਸ਼ਨ ਡੋਜ਼
|
|
39,98,881
|
|
ਫ੍ਰੰਟਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,84,07,164
|
|
ਦੂਸਰੀ ਖੁਰਾਕ
|
|
1,74,05,471
|
|
ਪ੍ਰੀਕੌਸ਼ਨ ਡੋਜ਼
|
|
57,35,346
|
|
15 ਤੋਂ 18 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
5,31,94,507
|
|
ਦੂਸਰੀ ਖੁਰਾਕ
|
|
1,96,41,290
|
|
18 ਤੋਂ 44 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
54,97,32,163
|
|
ਦੂਸਰੀ ਖੁਰਾਕ
|
|
43,28,23,337
|
|
45 ਤੋਂ 59 ਸਾਲ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
20,19,34,366
|
|
ਦੂਸਰੀ ਖੁਰਾਕ
|
|
17,76,97,218
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
12,61,20,267
|
|
ਦੂਸਰੀ ਖੁਰਾਕ
|
|
11,07,06,285
|
|
ਪ੍ਰੀਕੌਸ਼ਨ ਡੋਜ਼
|
|
87,55,925
|
|
ਪ੍ਰੀਕੌਸ਼ਨ ਡੋਜ਼
|
|
1,84,90,152
|
|
ਕੁੱਲ
|
|
1,74,64,99,461
ਪਿਛਲੇ 24 ਘੰਟਿਆਂ ਵਿੱਚ 66,254 ਮਰੀਜ਼ਾਂ ਦੇ ਠੀਕ ਹੋਣ ਨਾਲ ਠੀਕ ਹੋਣ ਵਾਲੇ ਮਰੀਜ਼ਾਂ ਦੀ ਕੁੱਲ ਸੰਖਿਆ ਵਿੱਚ ਵਾਧਾ ਹੋਇਆ ਹੈ , ਜੋ ਇਸ ਸਮੇਂ 4,19,77,238 ਹੈ।
ਇਸ ਦੇ ਨਤੀਜੇ ਵਜੋਂ, ਭਾਰਤ ਵਿੱਚ ਰਿਕਵਰੀ ਦਰ 98.12% ਹੋ ਗਈ ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 25,920 ਨਵੇਂ ਕੇਸ ਸਾਹਮਣੇ ਆਏ।
ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਮੌਜੂਦਾ ਸੰਖਿਆ 2,92,092 ਹੈ। ਐਕਟਿਵ ਕੇਸ ਦੇਸ਼ ਦੇ ਕੁੱਲ ਪਾਜ਼ਿਟਿਵ ਕੇਸਾਂ ਦੇ ਕੇਵਲ 0.68% ਹਨ।
ਦੇਸ਼ ਵਿੱਚ ਕੋਵਿਡ ਟੈਸਟ ਸਮਰੱਥਾ ਨੂੰ ਲਗਾਤਾਰ ਵਧਾਇਆ ਜਾ ਰਿਹਾ ਹੈ। ਪਿਛਲੇ 24 ਘੰਟਿਆਂ ਦੇ ਦੌਰਾਨ ਕੁੱਲ 12,54,893 ਟੈਸਟ ਕੀਤੇ ਗਏ। ਦੇਸ਼ ਵਿੱਚ ਹੁਣ ਤੱਕ 75.68 ਕਰੋੜ ਤੋਂ ਅਧਿਕ  ਟੈਸਟ ਕੀਤੇ ਗਏ ਹਨ।
ਦੇਸ਼ਭਰ ਵਿੱਚ ਟੈਸਟਿੰਗ ਸਮਰੱਥਾ ਵਧਾਈ ਗਈ ਹੈ, ਵਰਤਮਾਨ ਵਿੱਚ ਦੇਸ਼ ’ਚ ਸਪਤਾਹਿਕ ਪਾਜ਼ਿਟਿਵਿਟੀ ਦਰ 2.76% ਹੈ ਅਤੇ ਡੇਲੀ ਪਾਜ਼ਿਟਿਵਿਟੀ ਦਰ 2.07% ਰਿਪੋਰਟ ਕੀਤੀ ਗਈ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਹਿਲਾਵਾਂ ਦੇ ਸਵੈ-ਰੋਜ਼ਗਾਰ ਦੇ ਪ੍ਰਯਾਸਾਂ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਮਹਿਲਾਵਾਂ ਦੇ ਸਵੈ-ਰੋਜ਼ਗਾਰ ਦੇ ਪ੍ਰਯਾਸਾਂ ਦੀ ਸ਼ਲਾਘਾ ਕੀਤੀ ਹੈ।
ਮਹਾਰਾਸ਼ਟਰ ਦੇ ਉਪ ਮੁੱਖ ਮੰਤਰੀ, ਸ਼੍ਰੀ ਦੇਵੇਂਦਰ ਫਡਣਵੀਸ ਨੇ ਇੱਕ ਟਵੀਟ ਦੇ ਜ਼ਰੀਏ ਜਾਣਕਾਰੀ ਦਿੱਤੀ ਹੈ ਕਿ ਮੁੰਬਈ ਦੀਆਂ 27 ਹਜ਼ਾਰ ਮਹਿਲਾਵਾਂ ਨੂੰ ਸਸ਼ਕਤ ਬਣਾਇਆ ਗਿਆ ਹੈ ਅਤੇ ਇਸ ਕ੍ਰਮ ਵਿੱਚ ਉਨ੍ਹਾਂ ਦੇ ਸਵੈ-ਰੋਜ਼ਗਾਰ ਦੇ ਲਈ ਉਨ੍ਹਾਂ ਨੂੰ ਸਿਲਾਈ ਮਸ਼ੀਨ, ਚੱਕੀ, ਮਸਾਲਾ ਪੀਹਣ ਦੀ ਮਸ਼ੀਨ ਆਦਿ ਜਿਹੇ ਵਿਭਿੰਨ ਔਜਾਰਾਂ ਅਤੇ ਮਸ਼ੀਨਾਂ ਵੰਡੀਆਂ ਗਈਆਂ ਹਨ। ਇਨ੍ਹਾਂ ਦੀ ਵੰਡ ਬੀਐੱਮਸੀ ਦੀ ਯੋਜਨਾ ਦੇ ਤਹਿਤ ਮੁੰਬਈ ਦੀ ਚੂਨਾਭੱਟੀ ਸਥਿਤ ਸੋਮੈਯਾ ਮੈਦਾਨ ਵਿੱਚ ਕੀਤਾ ਗਿਆ।
ਉਪ ਮੁੱਖ ਮੰਤਰੀ ਦੇ ਟਵੀਟ ਦੇ ਜਵਾਬ ਵਿੱਚ ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
‘‘ਮਹਿਲਾਵਾਂ ਦੇ ਸਸ਼ਕਤੀਕਰਣ ਨੂੰ ਅੱਗੇ ਲੈ ਜਾਣ ਦਾ ਸ਼ਲਾਘਾਯੋਗ ਪ੍ਰਯਾਸ।’’